qundao/data-zh-poetry huggingface dataset:
连日祷雨犹未应也数语漫述皇恐之意呈簿尉·其二
作者：虞俦
朝代：宋

小儿曼倩尽狂姦，试掉雷车与破悭。
慰我农民须早计，怜渠岁事颇相关。
斋盂并日浑忘味，诗债如山只欠还。
谢令冥顽推不去，毫丝无补亦胡颜。
连日祷雨犹未应也数语漫述皇恐之意呈簿尉朱天永示仆二诗盖有激而云者因用其韵以广之·其一
作者：虞俦
朝代：宋
体裁：七言律诗

是非得丧一毫轻，蛮触何劳角上争。未可轻量天下士，渠知不是彀中英。平生我亦轻馀子，到处君安得此名。勿对秋花叹憔悴，春风回首又欣荣。
连日雨遂阻到草堂用前韵寄意
作者：虞俦
朝代：宋

草堂松竹着寒轻，晚岁相看益友生。
今雨不来增怅望，却烦钟鼓报晴声。
连日雨遂阻到草堂用前韵寄意
作者：虞俦
朝代：宋

草堂松竹著寒轻，晚岁相看益友生。今雨不来增怅望，却烦钟鼓报晴声。
迭蒙林子长和章愈索愈奇未敢遽竖降旗犹能背城借一也
作者：虞俦
朝代：宋

诗情引上碧天高，侍史毋辞走送劳。
栗里正思陶靖节，愚溪不数柳仪曹。
只惭同队疎头角，莫恋樊笼损羽毛。
取友如君千载士，陆机作赋岂其豪。
述情
作者：虞俦
朝代：宋
体裁：七言律诗

间阔忻逢诸葛丰，不应阮籍哭途穷。拟留重客倾家酿，更喜贤郎有父风。诗思凭陵烟雨上，宦情抖擞簿书中。击鲜下舍聊乘兴，未许黄堂舍盖公。
迴至南京闻杜鹃
作者：虞俦
朝代：宋
体裁：七言绝句

夏木阴阴四月天，伤心满目旧山川。还辕已落春归后，始到南京闻杜鹃。
送万舍人将漕江东
作者：虞俦
朝代：宋
体裁：七言律诗

左螭玉立耸朝端，底事飘然便挂冠。简记起家千载遇，光华持节万人看。溪山好处宁终恋，鸥鹭盟前莫遽寒。已是诏书催上道，却烦尺鲤问平安。
送别王诚之给事
作者：虞俦
朝代：宋

袅袅酸风吹客衣，冥冥芳树揽愁思。谁教宦路分南北，自是人生足别离。送岸飞花何太急，留人夜雨故来迟。眼前他日凫鸿堕，莫作情疏不寄诗。
送别王诚之给事
作者：虞俦
朝代：宋

袅袅酸风吹客衣，冥冥芳树揽愁思。
谁教宦路分南北，自是人生足别离。
送岸飞花何太急，留人夜雨故来迟。
眼前他日鳬鸿堕，莫作情疎不寄诗。
送张伯子尚书帅隆兴
作者：虞俦
朝代：宋

舂容听履上星辰，玉笋班中第一人。暂藉威名分阃寄，剩留风采照廷绅。何人重记西山雨，老我空伤南浦春。此去莫贪为郡乐，紫枢黄阁待经纶。十年沉落困推挤，出处于公恨不齐。本谓重来酬契阔，岂期一见又分携。风吹渭水波声小，春压阳关柳色低。老矣销魂难语别，且须倒尽玉东西。
送张伯子尚书帅隆兴·其一
作者：虞俦
朝代：宋
体裁：七言律诗

舂容听履上星辰，玉笋班中第一人。暂藉威名分阃寄，剩留风采照廷绅。何人重记西山雨，老我空伤南浦春。此去莫贪为郡乐，紫枢黄阁待经纶。
送张伯子尚书帅隆兴·其二
作者：虞俦
朝代：宋
体裁：七言律诗

十年沉落困推挤，出处于公恨不齐。本谓重来酬契阔，岂期一见又分携。风吹渭水波声小，春压阳关柳色低。老矣销魂难语别，且须倒尽玉东西。
送朱宰
作者：虞俦
朝代：宋

畴昔鸣琴子贱堂，至今弦诵尚悠扬。农桑乐岁千家足，桃李春风几度芳。疾恶政缘同伯厚，爱民何止一桐乡。乌台此去真朝夕，剑履还须去尚方。一识荆州已是荣，二年尤足慰平生。从来东粤轻公子，只有临邛贵长卿。惨别翻令诗句钝，临行重把酒壶倾。故人闻道开东阁，拭目云霄九万程。
送朱宰·其一
作者：虞俦
朝代：宋

畴昔鸣琴子贱堂，至今弦诵尚悠扬。农桑乐岁千家足，桃李春风几度芳。疾恶政缘同伯厚，爱民何止一桐乡。乌台此去真朝夕，剑履还须去尚方。
送朱宰·其一
作者：虞俦
朝代：宋

畴昔鸣琴子贱堂，至今絃诵尚悠扬。
农桑乐岁千家足，桃李春风几度芳。
疾恶政缘同伯厚，爱民何止一桐乡。
乌台此去真朝夕，剑履还须去尚方。
送朱宰·其二
作者：虞俦
朝代：宋
体裁：七言律诗

一识荆州已是荣，二年尤足慰平生。从来东粤轻公子，只有临邛贵长卿。惨别翻令诗句钝，临行重把酒壶倾。故人闻道开东阁，拭目云霄九万程。
送林子长赴姑孰泮宫
作者：虞俦
朝代：宋
体裁：七言律诗

绿波风驶引征帆，九万扶摇入羽翰。诗句最怜云不定，宦情况与月同寒。襟期莫作别时恶，出处须留晚岁看。漫道江东怀李白，清才应合在金銮。
送汤倅二首
作者：虞俦
朝代：宋

青衫试吏古桐川，识面池阳别驾贤。但喜论交时一笑，不知为客度三年。新来怀抱愁分袂，此去功名好著鞭。未必九华清绝地，更能留滞玉堂仙。别乘词锋不费磨，江山得助想经过。离情柳色长亭暮，愁绪梅腮细雨多。渭北论文须细与，洛南问业念如何。有时尺素频相寄，莫负东来锦鲤波。
送汤倅二首·其一
作者：虞俦
朝代：宋

青衫试吏古桐川，识面池阳别驾贤。
但喜论交时一笑，不知为客度三年。
新来怀抱愁分袂，此去功名好着鞭。
未必九华清绝地，更能留滞玉堂仙。
送汤倅二首·其一
作者：虞俦
朝代：宋

青衫试吏古桐川，识面池阳别驾贤。但喜论交时一笑，不知为客度三年。新来怀抱愁分袂，此去功名好著鞭。未必九华清绝地，更能留滞玉堂仙。
送汤倅二首·其二
作者：虞俦
朝代：宋
体裁：七言律诗

别乘词锋不费磨，江山得助想经过。离情柳色长亭暮，愁绪梅腮细雨多。渭北论文须细与，洛南问业念如何。有时尺素频相寄，莫负东来锦鲤波。
送藕
作者：虞俦
朝代：宋
体裁：七言绝句

白藕分甘来玉井，碧筒荐酒吸鲸川。雪霜笑逐金刀落，便觉横塘在眼前。
送邓舍人将漕西淮用舍人坐上诗韵
作者：虞俦
朝代：宋

西湖烟柳胜阳关，遮断淮南大小山。诗好固应倾座上，酒行犹喜到花间。君王纳谏宁容去，风雨愁予岂坐悭。未用疾驱催上道，锋车有诏径须还。醉里谁分主与宾，离觞到手莫辞频。感怀今日知何日，屈指三春破二春。北郭忍教风送客，江湖犹赖雨留人。晚晴依旧山光好，稳稳移舟傍玉津。
送邓舍人将漕西淮用舍人坐上诗韵·其一
作者：虞俦
朝代：宋
体裁：七言律诗

西湖烟柳胜阳关，遮断淮南大小山。诗好固应倾座上，酒行犹喜到花间。君王纳谏宁容去，风雨愁予岂坐悭。未用疾驱催上道，锋车有诏径须还。
送邓舍人将漕西淮用舍人坐上诗韵·其二
作者：虞俦
朝代：宋

醉裏谁分主与宾，离觞到手莫辞频。
感怀今日知何日，屈指三春破二春。
北郭忍教风送客，江湖犹頼雨留人。
晚晴依旧山光好，稳稳移舟傍玉津。
送邓舍人将漕西淮用舍人坐上诗韵·其二
作者：虞俦
朝代：宋

醉里谁分主与宾，离觞到手莫辞频。感怀今日知何日，屈指三春破二春。北郭忍教风送客，江湖犹赖雨留人。晚晴依旧山光好，稳稳移舟傍玉津。
送隐静恭老
作者：虞俦
朝代：宋

妙喜老人骨应槁，明月堂空迹如扫。丛林耆旧半消磨，砥柱颓波馀此老。五峰深处开道场，道价重于连城宝。我盖知名二十年，长恨识师之不早。朅来陵阳第二峰，一笑相从即倾倒。午窗对坐语笑清，夜榻归来魂梦好。大颠理势恐是渠，澄观公才何足道。青衫我亦行作吏，未尽俗缘多病恼。相期巢父早掉头，共住山中拾瑶草。
送隠静恭老
作者：虞俦
朝代：宋

妙喜老人骨应槁，明月堂空迹如扫。
丛林耆旧半消磨，砥柱颓波余此老。
五峯深处开道场，道价重于连城宝。
我盖知名二十年，长恨识师之不早。
朅来陵阳第二峯，一笑相从即倾倒。
午窗对坐语笑清，夜榻归来魂梦好。
大颠理势恐是渠，澄观公才何足道。
青衫我亦行作吏，未尽俗缘多病恼。
相期巢父早掉头，共住山中拾瑶草。
送颜尚书知泉州
作者：虞俦
朝代：宋
体裁：七言律诗

听履星辰最上头，一麾得请暂南州。高风凛凛推前辈，政路骎骎却倦游。地近枌榆同衣锦，天低雨露密承流。只今廊庙须公等，燕寝凝香莫久留。
途中得姜总管诗因和韵
作者：虞俦
朝代：宋
体裁：五言律诗

相知何必旧，我辈正钟情。老去难为别，诗来愈觉清。舟虚和雪载，水浅过滩平。一路俱佳境，收归五字城。
途中述怀
作者：虞俦
朝代：宋

悠然旅酌夜沉沉，漫想歌眉带浅颦。
兴寄鳞鸿宁有限，诗成珠玉未羞贫。
尚烦潇洒登山屐，聊慰崎岖穷谷民。
已笑割鷄非我事，颇尝栖棘有斯人。
途中述怀
作者：虞俦
朝代：宋

悠然旅酌夜沉沉，漫想歌眉带浅颦。兴寄鳞鸿宁有限，诗成珠玉未羞贫。尚烦潇洒登山屐，聊慰崎岖穷谷民。已笑割鸡非我事，颇尝栖棘有斯人。
道中雨
作者：虞俦
朝代：宋

晨光欲动尚熹微，漠漠春阴未解围。
雾掩前村迷酒旆，风吹寒色着征衣。
功名底许妨行乐，出处年来果是非。
一笑南坡归梦裏，满山桃李政芳菲。
道中雨
作者：虞俦
朝代：宋

晨光欲动尚熹微，漠漠春阴未解围。雾掩前村迷酒旆，风吹寒色著征衣。功名底许妨行乐，出处年来果是非。一笑南坡归梦里，满山桃李政芳菲。
道场山劝农
作者：虞俦
朝代：宋

粤在千峯顶，重来二月天。
雨红晴尚湿，波碧远相连。
旌旆行云裏，楼台落照边。
一犁农事起，胡不早归田。
道场山劝农
作者：虞俦
朝代：宋

粤在千峰顶，重来二月天。雨红晴尚湿，波碧远相连。旌旆行云里，楼台落照边。一犁农事起，胡不早归田。
道院周围果实皆先居士手植因长老今摘送不胜追感再成山偈
作者：虞俦
朝代：宋
体裁：偈颂

仙翁久矣骑鲸去，华表终朝化鹤来。更待蟠桃千岁熟，慈颜应认手亲培。
郁簿以侍御李公顷宰中山清赏图诗轴相示因赋
作者：虞俦
朝代：宋

中山清赏好家风，父母犹能说此翁。
谁与画图传浙右，更余诗句满江东。
日边纵识双鳬舄，天上难留一马骢。
投绂归来名愈重，橐金虽尽乐何穷。
郁簿以侍御李公顷宰中山清赏图诗轴相示因赋
作者：虞俦
朝代：宋

中山清赏好家风，父母犹能说此翁。谁与画图传浙右，更馀诗句满江东。日边纵识双凫舄，天上难留一马骢。投绂归来名愈重，橐金虽尽乐何穷。
郁簿以职事出城且有登临之胜小诗戏之
作者：虞俦
朝代：宋
体裁：七言绝句

想见先生喜见颜，登临今在翠微间。兹游便是扬州鹤，不用持钱更买山。
郁簿行年四十有九读李太白浔阳感秋诗慨怀有作次韵勉之
作者：虞俦
朝代：宋
体裁：七言律诗

清德如公畏四知，流光底事感圆蓍。日边丹凤聊栖棘，月下惊鸿尚拣枝。五十知非惭漏尽，百年彊半怪驹驰。买臣富贵犹堪待，莫诵浔阳落魄诗。
郁簿诗来记向来访逮小酌家酿一两日又将全熟矣用韵为约
作者：虞俦
朝代：宋
体裁：七言绝句

酒红拂拂借苍颜，一笑忘形尔汝间。早晚小槽新酿熟，能来把酒对南山。
郡驿阻雨
作者：虞俦
朝代：宋
体裁：七言绝句

狂澜公独障东川，忠力能回尺五天。千骑出游应雨止，尚须灯下理残编。
酬常丞见和
作者：虞俦
朝代：宋
体裁：七言律诗

周南留滞玉堂仙，千骑那教下蜀川。梁上几看明月夜，江东空想暮云天。五年契阔音书断，万里归来语笑鲜。喜有常郎天下士，肯来相对语残编。
钓台
作者：虞俦
朝代：宋

横足论交万乘轻，富春山水足平生。从教太史占星变，自是难忘故旧情。故人昔有刘文叔，此地今馀严子陵。行客漫怀千古意，相逢林下一何曾。四海斯文一范公，云山江水两争雄。旧碑可惜随烟烬，新刻摩挲恐未工。
钓台·其一
作者：虞俦
朝代：宋
体裁：七言绝句

横足论交万乘轻，富春山水足平生。从教太史占星变，自是难忘故旧情。
钓台·其三
作者：虞俦
朝代：宋
体裁：七言绝句

四海斯文一范公，云山江水两争雄。旧碑可惜随烟烬，新刻摩挲恐未工。
钓台·其二
作者：虞俦
朝代：宋

故人昔有刘文叔，此地今余严子陵。
行客漫怀千古意，相逢林下一何曾。
钓台·其二
作者：虞俦
朝代：宋

故人昔有刘文叔，此地今馀严子陵。行客漫怀千古意，相逢林下一何曾。
问讯木犀
作者：虞俦
朝代：宋
体裁：七言律诗

两行丛桂手亲栽，移自深岩远壑来。今夏蒙茸看叶长，来秋端的见花开。早时切记频浇灌，瘦地仍须苦壅培。待得东堂枝可折，满山桃李尽舆台。
闰二月二十九日早离广德大雨日午晚晴又雨宿黄蘗坊
作者：虞俦
朝代：宋
体裁：七言律诗

家山入望更贪程，造物无心雨与晴。今日莫愁明日近，一程但作两程行。生须快意何尝梦，久不还乡亦自惊。亲戚固应情话在，争先僮仆已欢迎。
闻六月十五日厅屋以二绝句寄衢
作者：虞俦
朝代：宋

履道宅图还似否，乐天归计但茫然。人生閒适须闻早，屈指今过本命年。想见榱题高数尺，莫愁囊里费千金。明年便合多裁柳，绕屋连墙易得阴。
闻六月十五日厅屋以二绝句寄衢·其一
作者：虞俦
朝代：宋
体裁：七言绝句

履道宅图还似否，乐天归计但茫然。人生閒适须闻早，屈指今过本命年。
闻六月十五日厅屋以二绝句寄衢·其二
作者：虞俦
朝代：宋

想见榱题高数尺，莫愁囊裏费千金。
明年便合多裁柳，遶屋连墙易得阴。
闻六月十五日厅屋以二绝句寄衢·其二
作者：虞俦
朝代：宋

想见榱题高数尺，莫愁囊里费千金。明年便合多裁柳，绕屋连墙易得阴。
闻爆竹
作者：虞俦
朝代：宋
体裁：七言绝句

惯凭诗酒弄光阴，秋月春花伴醉吟。不觉年华成晚暮，一声爆竹忽惊心。
除兵部侍郎赐带趁朝参
作者：虞俦
朝代：宋

幸叨持橐侍甘泉，敢意恩荣慰暮年。紫绶金章光照地，丝鞭玉勒喜朝天。儿曹莫起无鱼叹，人世难为跨鹤仙。报国无功还自愧，直须及早决归田。
除兵部侍郎赐带趁朝参
作者：虞俦
朝代：宋

幸叨持橐侍甘泉，敢意恩荣慰暮年。
紫绶金章光照地，丝鞭玉勒喜朝天。
儿曹莫起无鱼嘆，人世难为跨鹤仙。
报国无功还自愧，直须及早决归田。
除夜书怀
作者：虞俦
朝代：宋

吴楚乡风异，悲欢物态多。
岁华惊晚暮，吾道恐蹉跎。
莫唱黄鷄曲，宁为白石歌。
明年六十一，不醉待如何。
除夜书怀
作者：虞俦
朝代：宋

吴楚乡风异，悲欢物态多。岁华惊晚暮，吾道恐蹉跎。莫唱黄鸡曲，宁为白石歌。明年六十一，不醉待如何。
除日失步诗以自解
作者：虞俦
朝代：宋
体裁：七言律诗

双脚平生不踏空，谁教仰面看飞鸿。娱亲正要同莱子，烂醉何曾过阿戎。已分折腰营五斗，恐因折臂作三公。妻孥不用閒惆怅，得失从来塞上翁。
除日狱空唯欠租监繫颇众因悉纵遣之期以开岁五日毕来因记东坡先生倅杭除夜直都厅囚繫皆满题诗壁间辄用其韵
作者：虞俦
朝代：宋
体裁：古风

讼牒日已稀，私幸庭无留。胡不了租税，顾为此拘囚。催科迫星火，对案亦包羞。作苦念田家，岁莫得少休。羔酒会邻里，盍归与妇谋。刻期亦人耳，吾其反自修。
雨中偶成呈天任
作者：虞俦
朝代：宋

久雨苦不乐，吾庐亦未贫。十旬兼美酝，千亩长脩筠。睡蝶频来梦，歌莺皆恼人。得君新唱和，懒病起精神。
雨中偶成呈天任
作者：虞俦
朝代：宋

久雨苦不乐，吾庐亦未贫。
十旬兼美醖，千亩长修筠。
睡蝶频来梦，歌鶑皆恼人。
得君新唱和，懒病起精神。
雨花台
作者：虞俦
朝代：宋
体裁：七言律诗

輶车行晓快新游，更上雨花台上头。看不厌人浑是景，清无极处奈何秋。地完龙虎堂堂立，江泊鲸鲵衮衮流。一带黄山是淮土，依然望弗见神州。
雨过
作者：虞俦
朝代：宋
体裁：五言绝句

处处村舂急，家家晚爨烟。青山映丹杏，过雨转嫣然。
雪后园中探梅得数枝
作者：虞俦
朝代：宋
体裁：七言绝句

天人戏剪六花飞，却讶江梅开较迟。自是东皇私有约，故教林主缓为期。
雪后过南坡
作者：虞俦
朝代：宋

南坡千树总琼瑶，走马来看及未消。短鬓风前愁素领，衰颜酒后借红潮。松饶苍鬣犹能奋，梅耿香魔苦费招。此景此时无我共，新诗吟罢独长谣。扶桑暖翅接金乌，韝上饥鹰待一呼。悬滴梅梢珠璀璨，堕花桧顶粉模糊。明年翠浪麦须好，何处青帘酒可酤。万里江山谁画得，天开新样雪晴图。
雪后过南坡·其一
作者：虞俦
朝代：宋
体裁：七言律诗

南坡千树总琼瑶，走马来看及未消。短鬓风前愁素领，衰颜酒后借红潮。松饶苍鬣犹能奋，梅耿香魔苦费招。此景此时无我共，新诗吟罢独长谣。
雪后过南坡·其二
作者：虞俦
朝代：宋

扶桑暖翅接金乌，鞴上饥鹰待一呼。
悬滴梅梢珠璀璨，堕花桧顶粉模糊。
明年翠浪麦须好，何处青帘酒可酤。
万里江山谁画得，天开新样雪晴图。
雪后过南坡·其二
作者：虞俦
朝代：宋

扶桑暖翅接金乌，韝上饥鹰待一呼。悬滴梅梢珠璀璨，堕花桧顶粉模糊。明年翠浪麦须好，何处青帘酒可酤。万里江山谁画得，天开新样雪晴图。
雪晴后书怀
作者：虞俦
朝代：宋

烂银白璧遣谁收，米尽家家典破裘。应为溪桥添晓溜，岂怜野渡有横舟。侵凌蓬鬓霜千丈，浮动梅梢月一钩。岁晚风光天必相，未甘亭上话三休。明堂杞梓必兼收，未信英雄老一裘。彭泽不妨聊束带，巴东何事叹孤舟。会须取印大如斗，宁羡封侯曲似钩。咄咄那庸如许事，尊前且食蛤蜊休。
雪晴后书怀·其一
作者：虞俦
朝代：宋

烂银白璧遣谁收，米尽家家典破裘。
应为溪桥添晓溜，岂怜野渡有横舟。
侵凌蓬鬓霜千丈，浮动梅梢月一鈎。
岁晚风光天必相，未甘亭上话三休。
雪晴后书怀·其一
作者：虞俦
朝代：宋

烂银白璧遣谁收，米尽家家典破裘。应为溪桥添晓溜，岂怜野渡有横舟。侵凌蓬鬓霜千丈，浮动梅梢月一钩。岁晚风光天必相，未甘亭上话三休。
雪晴后书怀·其二
作者：虞俦
朝代：宋

明堂杞梓必兼收，未信英雄老一裘。彭泽不妨聊束带，巴东何事叹孤舟。会须取印大如斗，宁羡封侯曲似钩。咄咄那庸如许事，尊前且食蛤蜊休。
雪晴后书怀·其二
作者：虞俦
朝代：宋

明堂杞梓必兼收，未信英雄老一裘。
彭泽不妨聊束带，巴东何事嘆孤舟。
会须取印大如斗，宁羡封侯曲似鈎。
咄咄那庸如许事，尊前且食蛤蜊休。
青山买舟
作者：虞俦
朝代：宋

落日千乌外，青山一望中。
买舟羣仆喜，兀坐与谁同。
旅店孤烟起，田家曲港通。
鸥盟暂时乞，又踏软尘红。
青山买舟
作者：虞俦
朝代：宋

落日千乌外，青山一望中。买舟群仆喜，兀坐与谁同。旅店孤烟起，田家曲港通。鸥盟暂时乞，又踏软尘红。
韩知府挽诗二首
作者：虞俦
朝代：宋

宦路云霄近，乡评月旦贤。不惟同里巷，曾是接官联。西浙劳裨赞，东淮适后先。向来吹送意，岂料隔重泉。方美朱轮贵，俄惊丹旐新。凤毛看二子，鹤发慰偏亲。甲第归无日，名园迹已陈。风流山下路，楚挽倍伤神。
韩知府挽诗二首·其一
作者：虞俦
朝代：宋
体裁：五言律诗

宦路云霄近，乡评月旦贤。不惟同里巷，曾是接官联。西浙劳裨赞，东淮适后先。向来吹送意，岂料隔重泉。
韩知府挽诗二首·其二
作者：虞俦
朝代：宋

方美朱轮贵，俄惊丹旐新。凤毛看二子，鹤发慰偏亲。甲第归无日，名园迹已陈。风流山下路，楚挽倍伤神。
韩知府挽诗二首·其二
作者：虞俦
朝代：宋

方美朱轮贵，俄惊丹旐新。
凤毛看二子，鹤髮慰偏亲。
甲第归无日，名园迹已陈。
风流山下路，楚挽倍伤神。
韩知閤挽诗
作者：虞俦
朝代：宋

一品真王裔，先朝长主孙。华途声烈在，上閤典刑存。闾里群知敬，朝廷愈觉尊。天胡啬之寿，莫返九原魂。容色虽严重，襟怀实坦夷。功名期自奋，趋向肯随迟。翻念悬车乐，俄成易箦悲。扁舟苕霅上，此意几人知。
韩知閤挽诗·其一
作者：虞俦
朝代：宋

一品真王裔，先朝长主孙。
华途声烈在，上閤典刑存。
闾里羣知敬，朝廷愈觉尊。
天胡啬之寿，莫返九原魂。
韩知閤挽诗·其一
作者：虞俦
朝代：宋

一品真王裔，先朝长主孙。华途声烈在，上閤典刑存。闾里群知敬，朝廷愈觉尊。天胡啬之寿，莫返九原魂。
韩知閤挽诗·其二
作者：虞俦
朝代：宋

容色虽严重，襟怀实坦夷。
功名期自奋，趋向肯随进。
翻念悬车乐，俄成易箦悲。
扁舟苕霅上，此意几人知。
韩知閤挽诗·其二
作者：虞俦
朝代：宋

容色虽严重，襟怀实坦夷。功名期自奋，趋向肯随迟。翻念悬车乐，俄成易箦悲。扁舟苕霅上，此意几人知。
顷尝将漕淮东林子长今膺是选因以小诗述怀庶几古人赠言之意云
作者：虞俦
朝代：宋

德星天遣出淮濆，玉节光华委十分。可但筹边专馈饷，直须旷土尽耕耘。向来我已惭无效，此去君当勉策勋。尚有龟山风浪恶，得无遗恨雁离群。淮边陈迹试重论，走遍西途落木村。依旧江山连北固，承平池馆羡东园。中原入望堪垂涕，古汴无情尚有痕。岁漕东南六百万，云何异域得游魂。
顷尝将漕淮东林子长今膺是选因以小诗述怀庶几古人赠言之意云·其一
作者：虞俦
朝代：宋

德星天遣出淮濆，玉节光华委十分。
可但筹边专馈饷，直须旷土尽耕耘。
向来我已惭无效，此去君当勉策勋。
尚有龟山风浪恶，得无遗恨雁离羣。
顷尝将漕淮东林子长今膺是选因以小诗述怀庶几古人赠言之意云·其一
作者：虞俦
朝代：宋

德星天遣出淮濆，玉节光华委十分。可但筹边专馈饷，直须旷土尽耕耘。向来我已惭无效，此去君当勉策勋。尚有龟山风浪恶，得无遗恨雁离群。
顷尝将漕淮东林子长今膺是选因以小诗述怀庶几古人赠言之意云·其二
作者：虞俦
朝代：宋
体裁：七言律诗

淮边陈迹试重论，走遍西途落木村。依旧江山连北固，承平池馆羡东园。中原入望堪垂涕，古汴无情尚有痕。岁漕东南六百万，云何异域得游魂。
食后过竹堂风雨遽作赋所见
作者：虞俦
朝代：宋
体裁：古风

云气四蒸雷蓄怒，山雨一来风借助。抱头乳燕窜低檐，噤口黄鹂在深树。竹围万槊齐惊呼，老松不动如亚夫。何人笔端带三昧，画作竹堂风雨图。
食墨鱼有感
作者：虞俦
朝代：宋

诳人吐尽胸中墨，不料反为人所得。
祸变之来非所虑，仅与诗人供一筯。
韩非竟以说难死，杨恽诗成污刀机。
子云嗜学甘寂寞，晚年奇字终投阁。
撑肠文字五千卷，不救颜回忍饥面。
三年博士冗不治，半生铅椠宁非痴。
老兵两眼不识书，饱食高眠我不如。
食墨鱼有感
作者：虞俦
朝代：宋

诳人吐尽胸中墨，不料反为人所得。祸变之来非所虑，仅与诗人供一箸。韩非竟以说难死，杨恽诗成污刀机。子云嗜学甘寂寞，晚年奇字终投阁。撑肠文字五千卷，不救颜回忍饥面。三年博士冗不治，半生铅椠宁非痴。老兵两眼不识书，饱食高眠我不如。
食洞庭橘有感
作者：虞俦
朝代：宋

洞庭霜橘偶明珠，磊落堆盘照坐隅。九颂固应原取友，千头宁与李为奴。佳名自昔南邦贵，丹实由来北地无。此日满怀三叹息，茕然天地一身孤。
食洞庭橘有感
作者：虞俦
朝代：宋

洞庭霜橘偶明珠，磊落堆盘照坐隅。
九颂固应原取友，千头宁与李为奴。
佳名自昔南邦贵，丹实由来北地无。
此日满怀三嘆息，惸然天地一身孤。
饭后过南坡观雪二绝
作者：虞俦
朝代：宋

晨观已落园翁后，饭已来时计一疏。太息若曹谁领会，更教能赋总输渠。扶筇行雪又寻梅，花下冲寒要一杯。好事有谁能问字，可须能载曲生来。
饭后过南坡观雪二绝·其一
作者：虞俦
朝代：宋

晨观已落园翁后，饭已来时计一疎。
太息若曹谁领会，更教能赋总输渠。
饭后过南坡观雪二绝·其一
作者：虞俦
朝代：宋

晨观已落园翁后，饭已来时计一疏。太息若曹谁领会，更教能赋总输渠。
饭后过南坡观雪二绝·其二
作者：虞俦
朝代：宋

扶筇行雪又寻梅，花下冲寒要一杯。好事有谁能问字，可须能载曲生来。
饭后过南坡观雪二绝·其二
作者：虞俦
朝代：宋

扶筇行雪又寻梅，花下衝寒要一杯。
好事有谁能问字，可须能载曲生来。
饭有沙二绝
作者：虞俦
朝代：宋

东西断渡欲浮槎，朝来绝市无鱼虾。我仓湿谷舂不得，客米炊来饭有沙。厨人淘米不淘沙，岂为先生惜齿牙。烘谷旋舂供晚爨，瓶储未可笑陶家。
饭有沙二绝·其一
作者：虞俦
朝代：宋
体裁：七言绝句

东西断渡欲浮槎，朝来绝市无鱼虾。我仓湿谷舂不得，客米炊来饭有沙。
饭有沙二绝·其二
作者：虞俦
朝代：宋
体裁：七言绝句

厨人淘米不淘沙，岂为先生惜齿牙。烘谷旋舂供晚爨，瓶储未可笑陶家。
驾御带欲载糯米入城先以诗叙情因次韵只此便当执状也
作者：虞俦
朝代：宋
体裁：七言律诗

种秫诗人也未穷，百篇欲就醉颜红。却思白堕相逢晚，不分青铜一笑空。卧瓮更须防吏部，抱琴应不问新丰。何当乞与青田核，圣处时时任一中。
鱼袋山
作者：虞俦
朝代：宋
体裁：七言绝句

山名鱼袋不寻常，正在西茔水口傍。往日先君亲指似，果然紫绶印金章。
黄仲本自浙西漕幕得倅临安暂往寓居德清遽然话别诗以送之
作者：虞俦
朝代：宋
体裁：七言律诗

外台宾幕始知名，见说君王念老成。此去监州真有命，向来相国讵忘情。吾侪老矣难为别，世路悠然莫计程。强说从来还信否，一篙春水片帆轻。
龙池祷雨
作者：虞俦
朝代：宋

御府金奁出宝熏，爇来池上定知闻。
龙应覆手能为雨，岫岂无心漫出云。
秧插高田犹未遍，泉流幽涧恐难分。
奉常典礼吾方与，毋作神羞视秩文。
龙池祷雨
作者：虞俦
朝代：宋

御府金奁出宝薰，爇来池上定知闻。龙应覆手能为雨，岫岂无心漫出云。秧插高田犹未遍，泉流幽涧恐难分。奉常典礼吾方与，毋作神羞视秩文。
一冬無雪立春後九日始有之次湯倅韻
作者：虞儔
朝代：宋

冰花何事太遲開，肯傍春風脚底來。
飛絮漫天輕認柳，落英滿地錯憐梅。
玄冥莫恨空歸去，青帝從教倒載迴。
官冷無氈須一醉，可能來共即時杯。
丁未禮部貢院監門次張伯子判院韻兼簡正甫判院三詩·其一
作者：虞儔
朝代：宋

金門誤喜綴朝班，猶自塵勞債未還。
曉漏驚催門外鵠，春蠶空想管中斑。
羣公神遇無全目，老我旁觀只汗顔。
安得僊人修月斧，與君携手到中間。
丁未禮部貢院監門次張伯子判院韻兼簡正甫判院三詩·其三
作者：虞儔
朝代：宋

槐市同登弟子員，虀鹽燈火記初年。
尋春紫陌風流在，通籍金閨步武聯。
眼底要觀新事業，筆端猶著舊山川。
夜窗細話行藏處，始信于君有厚緣。
丁未禮部貢院監門次張伯子判院韻兼簡正甫判院三詩·其二
作者：虞儔
朝代：宋

禹鑿門高競化龍，桃花浪暖百川通。
圖南俱運雲鵬翼，逐北誰收汗馬功。
鎖鑰僅能防宿弊，權衡正好變文風。
抱關碌碌真吾事，竊喜清朝取士公。
丁欽夫來宰吾縣幾三年清德美政茲不復道二詩送行意之所寓欽夫固已默喻他日見東夫告出似之發數百里一笑·其一
作者：虞儔
朝代：宋

明月從來忌暗投，污渠尤忌映清溝。
上書未辦誅屠伯，束带何曾問督郵。
袒裼直前當暴虎，善刀那見有全牛。
區區三仕并三已，喜慍眉間了不留。
丁欽夫來宰吾縣幾三年清德美政茲不復道二詩送行意之所寓欽夫固已默喻他日見東夫告出似之發數百里一笑·其二
作者：虞儔
朝代：宋

綠漲春波到白蘋，高懷寧便憶鱸蓴。
緣誰一笑理歸棹，爲我千巖訪古人。
已狎風波浮宦海，可能霄漢隔通津。
割鷄却嘆非吾事，况是勞觀亦損神。
七月一日知丞往衆潯潭命道士投鐵簡是日有雨二日知丞過訪共道靈驗相與感歎因以數語記之
作者：虞儔
朝代：宋

老龍高卧古靈湫，喚醒須煩尺簡投。
澒洞溪雲隨起雨，渺瀰陂水急通溝。
定看田里還豐歲，且豢雞豚作好秋。
可是藍田修故事，爲民精禱益同憂。
七月三十日大雨連宵·其一
作者：虞儔
朝代：宋

徹夜盆翻天井潢，迴瀾誰障百川狂。
鯤方怒翼思溟海，鼠已摇牙伺太倉。
秋著屏山驚客枕，潤添衣籠費鑪香。
惠連應記池塘夢，近有書來說對床。
七月三十日大雨連宵·其二
作者：虞儔
朝代：宋

乘槎有客泛仙潢，咋指泥塗悔我狂。
此去不煩推謝令，向來寧是尼臧倉。
愁驚過雁鄉心碎，喜溢浮蛆甕面香。
金井老梧秋色重，時翻危葉墮銀床。
七月三日到鎮江欲過金山始登舟暴風雷雨忽大作泊抵寺岸則少霽矣回舟晚晴却遇便風
作者：虞儔
朝代：宋

忽然天外片雲飛，風雨連江浪濺衣。
一笑江神真戲劇，晚晴依舊送將歸。
七月初得雨後大有秋意
作者：虞儔
朝代：宋

好雨真無價，炎天不易求。
十全成稔歲，一上作凉秋。
吏逭陂塘責，民寬溝壑憂。
催科無奈拙，此去恐優游。
七月十四日夜大雨徹曉方止田家云早晚禾自此不憂矣喜而爲詩
作者：虞儔
朝代：宋

夜雨傾盆擣瓦溝，簷聲洶湧碎江流。
安眠一枕西窗曉，飽飯十分南畝秋。
老火熏天已無跡，頻年赤地更誰憂。
起來喜撥床頭甕，却待今宵月滿樓。
三十日乃耘老弟生朝余護客舟行高郵道中不勝戀戀之情因賦鄙句以寄之
作者：虞儔
朝代：宋

愛日初看一線遲，門弧喜氣又相隨。
遥知綺席團欒處，正是蓬窗寂寞時。
節愛堂中先遣信，富陽驛裏舊吟詩。
生涯已是千奴辦，且泛新陽入壽巵。
三月初一日晴色甚快人意晚宿撮石嶺陳氏書院
作者：虞儔
朝代：宋

昨晚雨不止，今朝天假晴。
路乾里堠縮，人健板輿輕。
父老驚相顧，親朋漸出迎。
端知華表鶴，珍重故鄉情。
上巳恐可回舟略訪子長園亭然未敢爲宿諾
作者：虞儔
朝代：宋

名園天氣更須新，况有彈箏甲用銀。
舟欲暫回成邂逅，酒因同載作逡巡。
飛花一片休嗟晚，啼鳥千巖莫怨春。
未暇湖亭修故事，水嬉遍閲水邊人。
下山雨驟·其一
作者：虞儔
朝代：宋

下山雖幸免顛躋，驟雨冥冥步轉迷。
白馬已翻青嶂去，黄鸝猶戀綠林啼。
人皆有路通霄漢，我獨無橋渡澗溪。
且傍田塍欹側過，從教甲子混塗泥。
下山雨驟·其三
作者：虞儔
朝代：宋

寶熏降自九重天，再款龍祠禮亦專。
謝雨歸來還得雨，今年必定作豐年。
彌天膏潤人皆喜，連日奔馳我獨賢。
回首家山今不遠，固應慚恨不歸田。
下山雨驟·其二
作者：虞儔
朝代：宋

連宵風雨太飄颻，頗訝龍吟意氣豪。
三座危橋過不易，一溪湍水漲能高。
棲遲王事嗟何及，咫尺威顔敢告勞。
袖取豐年天上去，洗泥準擬醉香醪。
丙辰二月上丁釋奠致齋于經史閣呈郡僚
作者：虞儔
朝代：宋

泮水分明記舊遊，上丁祠事得重修。
音遺金石疑猶在，菜有蘋蘩信可羞。
老我今慚郡文學，諸生試覓汜鄉侯。
緬懷安定規模遠，傑閣城西最上頭。
中書邵舍人挽詩
作者：虞儔
朝代：宋

璧池鼓篋歲庚辰，蟾窟分枝癸未春。
夾侍螭坳司記注，同升鳳掖演絲綸。
靖言交契從來厚，追想音塵不復親。
拘綴無由陪執拂，招魂楚些爲沾襟。
中書黄舍人父總幹挽詩·其一
作者：虞儔
朝代：宋

孝子推慈父，明君有直臣。
豈惟成羽翼，况復掌絲綸。
想像成齋舊，昭回宸翰新。
固應方寸地，種德玉堂人。
中書黄舍人父總幹挽詩·其二
作者：虞儔
朝代：宋

有子能傳業，黄金笑滿籯。
去華雖不第，谷口豈其卿。
四海知名姓，諸儒仗老成。
平生郭有道，真不媿碑銘。
中秋不見月寄耘老弟
作者：虞儔
朝代：宋

舉盃邀月且留殘，覆雨翻雲意未闌。
自是陰晴難準擬，莫將懷抱逐悲歡。
燈前白髮驚秋半，鏡裏清光有歲寒。
玉斧祇應修未就，素娥寧許等閒看。
中秋前一日風雨大作林子長輒動歸興賦二絕因次其韻·其一
作者：虞儔
朝代：宋

桂華天上正扶疎，萬里清光散有餘。
厚約本期今夕共，翻雲覆雨獨何歟。
中秋前一日風雨大作林子長輒動歸興賦二絕因次其韻·其二
作者：虞儔
朝代：宋

故人別來不作疎，扁舟訪我得三餘。
一杯相屬豈易得，興盡而返其然歟。
中秋夕約二臺待月於齊雲樓夜深月方漸出亦未免有微雲掩映也
作者：虞儔
朝代：宋

月娥不管夜深寒，碾盡樓頭白玉盤。
却要浮雲作帷帽，風搴時得一斑看。
中秋夜微雨
作者：虞儔
朝代：宋

醉張白眼望層空，作意中秋一笑同。
忽訝微雲得急雨，縱妨明月有清風。
連宵桂近姮娥惜，盡日槐忙舉子工。
勿指凉天云即是，且須傾盡玉西東。
主簿昨示喜雨之作末章用李文饒故事非所敢聞用韻回納
作者：虞儔
朝代：宋

朝來一穗看爐烟，遽挽銀河下九天。
東海不冤私自幸，南陽高卧且隨緣。
佳名德雨聞前代，尺字商霖證昔年。
老子婆婆那辨此，兩翁心印有人傳。
久不到南坡
作者：虞儔
朝代：宋

何許瀛洲更望登，田園日涉與吾曾。
怪來松菊荒三徑，底事歸兮却未能。
久不得廣文俞同年書頗聞病瘧小詩往問訊
作者：虞儔
朝代：宋

問訊俞夫子，兼旬不寄書。
官居還獨冷，體力復何如。
藥石寧須爾，炎凉一任渠。
詩能驅瘧鬼，下筆莫躊躕。
久雨
作者：虞儔
朝代：宋

秋到天公日日陰，林間厭聽鵓鳩鳴。
向來南畝頻憂旱，此去西成只欠晴。
簷有漏痕看菌出，徑無行跡認苔生。
夜窗細誦秋陽賦，才謝坡仙和不成。
乘興過道院竹輿上再和
作者：虞儔
朝代：宋

莫爲彈冠忍一羞，人生富貴等雲浮。
遥憐城郭重來處，得似山林獨往不。
九日南坡兄弟同集
作者：虞儔
朝代：宋

曳杖携壺意頗長，了無風雨破重陽。
團欒飣座橙方綠，蓓蕾扶籬菊未黄。
醉裏茱萸須遍插，尊前鴻鴈政成行。
持盃快嚼誇强健，只恨雙螯未著霜。
九日雨
作者：虞儔
朝代：宋

滿城風雨不禁秋，寧是先生懶出遊。
採菊未成三徑約，看囊尚有一錢留。
催租有底關詩思，落帽何妨付酒舟。
今歲重陽還是客，湖山信美豈吾州。
九月八日遊報本寺
作者：虞儔
朝代：宋

詩翁懷抱十分秋，探借重陽作勝遊。
蓮社政須陶靖節，竹林未羨阮陳留。
逢僧應說無生話，顧我何如不繫舟。
明日黄花須斗酒，莫將容易換凉州。
二十三日被旨再往天目謝雨留數語壁間
作者：虞儔
朝代：宋

萬山深處得重來，天目晴雲未放開。
盡喜山田秧䆉䅉，那愁石徑濕莓苔。
鐵冠道士今安在，玉局仙翁去不回。
唯有洞中龍應禱，果能因旱起風雷。
二十日南坡再賞菊
作者：虞儔
朝代：宋

扶杖坡頭日幾回，半醒半醉爲花來。
只愁秋老風吹盡，更向風前把一杯。
二子往赴漕試意頗念之二首·其一
作者：虞儔
朝代：宋

應爲槐黄蚤著鞭，擬隨鵰鶚上秋天。
老懷已覺功名誤，只欲兒曹慰眼前。
二子往赴漕試意頗念之二首·其二
作者：虞儔
朝代：宋

三年大比摶鵬志，五日修途舐犢心。
齊奪錦標非分外，龜泉從昔慶源深。
二絕句·其一
作者：虞儔
朝代：宋

問龍乞水龍何惜，縱令一雨纔涓滴。
但願羣公坐廟堂，且與慶元調玉曆。
二絕句·其二
作者：虞儔
朝代：宋

山石崎嶇路覺遥，望中天目得能高。
洞霄雙徑無緣到，從事何妨我獨勞。
五月二十七日夜大雨前三日熱甚
作者：虞儔
朝代：宋

雷車誰喚阿香推，釀雨雲頭簇不開。
猛熱急掀江漢立，先聲偏上竹梧來。
高唐賦就何曾夢，杜曲詩成不費催。
頗欲燈前同夜酌，却愁牢落餽無臺。
五月四日過西山道院田間記老農語
作者：虞儔
朝代：宋

偶從野叟問耕桑，說到春來日日忙。
老盡吾蠶桑自綠，化殘胡蝶麥猶黄。
迎梅已過三旬雨，秧稻初齊五月凉。
天上何人調玉燭，但知擊壤樂時康。
代鞏使君上東宮生日
作者：虞儔
朝代：宋

儲極天開秀，皇圖日又新。
夢熊初卜夜，禖燕蚤祠春。
瑞靄蓬萊殿，祥標析木津。
準龍真帝子，眉宇只天人。
少海涵輿地，前星耀紫宸。
英姿生不世，雄畧動如神。
仁孝蘭同毓，溫恭玉比純。
雲章輝步障，月御契重輪。
堯曆占蓂莢，莊年數大椿。
千齡符會慶，五福自天申。
鶴禁移舟夕，龍樓問寢晨。
慈顔俱有喜，習俗盡還淳。
湛露漙金菊，凉風動白蘋。
好秋澄似洗，函夏肅無塵。
羽翼商山老，簪纓望苑賓。
歡呼稱壽斚，諧讌接芳裀。
景邑曾開幕，郎垣偶濫巾。
不才蒙眄睞，何力贊彌綸。
符竹分苕水，才華想洛濱。
歌詩形善祝，秉筆愧徐陳。
代黄仲本賀趙漕
作者：虞儔
朝代：宋

嶽鎮凝華久，天潢析派初。
長庚秋入夢，佳氣夜充閭。
奕葉蘭同茂，懷珠玉不如。
詞章賀白右，經術向歆餘。
已近長安日，聊登使者車。
著鞭先禁路，儲寶鎮皇居。
家世曾重席，王門昔曳裾。
彈冠慚似續，入幕借吹噓。
願獻長生籙，何須鴻寶書。
黑頭須兩地，玉带擁金魚。
以新米作撈飯有感
作者：虞儔
朝代：宋

老矣何妨受一廛，笑渠楊惲强歌田。
驚心赤地三年旱，慰眼黄雲八月天。
他日江船來白粲，暫時水碓搗紅鮮。
軟炊香飯憐脾病，從此長齋繡佛前。
以蓮心茶送江倅報以剝蝦佳句
作者：虞儔
朝代：宋

十指纖纖笋透芽，滿盤紅玉剝鬚蝦。
慇懃念我須分餉，更問鄰家酒得賒。
以蓮心茶送鞏使君小詩將之·其一
作者：虞儔
朝代：宋

未雨餘寒力尚嚴，巖前蚤見摘纖纖。
初嘗似带蓮心苦，迴味寧輸崖蜜甜。
渴想清香凝燕寢，更餘黄卷亂牙籤。
一甌幸入春風手，微草從今價亦添。
以蓮心茶送鞏使君小詩將之·其二
作者：虞儔
朝代：宋

採得蓮心苦更嚴，青裙白面退尖纖。
竹軒旋碾香塵散，槐夢初回齒頰甜。
况是澄泉元带錫，自應佳句合編籤。
直須陪侍揮談麈，習習清風兩腋添。
以蘄簟石枕送耘老弟有詩因和來韻併分送蒸沈以助其雅趣
作者：虞儔
朝代：宋

北窗枕簟稱高眠，沉水還須起篆烟。
老子平生無長物，殷勤分送敢論錢。
以郡醖十斗送林子長
作者：虞儔
朝代：宋

我友溪堂愛說詩，兵厨况有酒如池。
留髠一石從來慣，訪戴扁舟莫太遲。
已辦鴟夷陪後乘，姑令從事作先馳。
憑君試向松江望，綠漲蒲萄正渺瀰。
以酥煎小龍茶因成
作者：虞儔
朝代：宋

水分石鼎暮江寒，灰撥磚爐白雪乾。
蟹眼已收魚眼出，酥花翻作乳花團。
撐腸尚有書千卷，枵腹無憂食一簞。
只欠綠珠煎點在，詩情寧使愧麤官。
以長慶集送潘接伴
作者：虞儔
朝代：宋

樂天長短三千首，唐室聲名四百年。
大字正堪遮老眼，向來刻畫恐無傳。
以雙梅二枝送郁簿小詩見意
作者：虞儔
朝代：宋

連枝並蒂更同根，結實雙雙向小園。
調鼎異時知有伴，相期携手上天門。
仲南直學太夫人尊壽八十一適與余老人同庚至壽日以綠橘眉壽春爲壽小詩代簡
作者：虞儔
朝代：宋

洞庭霜橘遣分珍，以侑西山眉壽春。
此日吾親應念我，請君歸遺太夫人。
仲本別去才半月爾瞻戀不啻如隔歲奉此寄懷
作者：虞儔
朝代：宋

紛紛覆雨與翻雲，只有吳人不世情。
窮迫每憐長袖舞，別離愁聽短歌行。
春波碧草連南浦，朝雨垂楊拂渭城。
絲竹未應陶寫得，向來肝膽爲渠傾。
仲本寄示詩軸中有臘前觀雪見懷之章具感真情也繼韻以謝
作者：虞儔
朝代：宋

誰戰玉龍看逐北，尚驅鹽虎欲征西。
有人獨立城頭望，一派寒光在乳溪。
仲本索歸甚遽前詩送行言之不足見示和篇覽之益用慨然再用前韻
作者：虞儔
朝代：宋

幸有綈袍戀故人，不應回棹遽忘情。
相逢且話十年事，此別又成千里行。
歸去我猶慚靖節，催科誰解恕陽城。
黄堂今有仁人在，璧水當年蓋已傾。
休日欲報謁林子長值雨不能前用小詩以謝不敏
作者：虞儔
朝代：宋

朝雨城南柳色新，溪光溶漾宛如銀。
地偏心遠開三徑，風引船回欠一巡。
二月欲來正月盡，三分已過一分春。
鶑啼燕舞非吾事，管領韶華自有人。
伯兄挽詩
作者：虞儔
朝代：宋

鄰雞催曉破秋天，一枕邯鄲便脫蟬。
應了世間如夢幻，况於酒裏得天全。
鴻陂曩昔聞謠鵠，下舍凄凉念擊鮮。
誰遣驚風吹鴈序，不堪雪涕望新阡。
余假守是邦所幸今夏雨澤適中高下咸宜客有謂今秋一稔前此數歲未之有也果爾則幸矣因喜而賦豐年之詩
作者：虞儔
朝代：宋

騷人墨客可無詩，正值秋郊刈穫時。
此日三登殊可樂，向來半菽亦堪悲。
家家芋栗兒童喜，處處鷄豚父老期。
負郭有田歸去晚，婆娑拙守不勞麾。
余在吳門再刊此集
作者：虞儔
朝代：宋

妙處由來識者難，詩盟千載不應寒。
牙籤縹帙重拈出，付與詩人仔細看。
余壬子秋丁太夫人憂因取藏經看閲至甲寅春以病眼且止然將及一半矣尚期晚歲畢此志願但兩年來有煩主藏上人昕公取送良勞因以一偈謝之
作者：虞儔
朝代：宋

五千經卷乃吾心，眼力年來却不勝。
且學趙州看半藏，從教舍利說三乘。
循行數字難成佛，兀坐焚香也似僧。
此法本來無所得，多生受記有燃燈。
余家舊養二鶴今不復存因和林子長悼鶴長篇遂惻然有感口占二十八字
作者：虞儔
朝代：宋

倏然尸解去何之，玄圃崑崙定不疑。
華表重來千載後，誰人不是塚纍纍。
余居太夫人憂三年淚枯老眼既除喪頗理故書似覺有味矣數日眼疾作此事又廢殊無聊頼唯有思索詩句可以度日耳
作者：虞儔
朝代：宋

三年涕淚劇懸河，斷簡殘編奈若何。
縱使相看青眼在，故應添得黑花多。
衰遲把酒元無分，冷淡觀書亦有魔。
掩卷相吁心自了，莫將文字問維摩。
余帥淮西下車纔十日移東漕二絕·其一
作者：虞儔
朝代：宋

安得絲毫補吏民，下車纔度十朝曛。
却慚父老相留戀，巵酒爭持壽使君。
余帥淮西下車纔十日移東漕二絕·其二
作者：虞儔
朝代：宋

多少邦人意慘悽，出郊雲淡楚天低。
馬頭漸指淮東去，回望孤城落照西。
余秋初離庭闈冬至猶未得歸夜讀宛丘先生秋日憶家詩輒次韻以述旅懷
作者：虞儔
朝代：宋

屈指西風閲歲華，半年行役苦思家。
綵衣歸去親闈好，畫角吹殘客夢賒。
病裏中秋慵見月，醉中九日强簪花。
朅來又過書雲候，節物催人一可嗟。
余護客至盱眙忽有召命應廣文有詩相慶因用韻以謝
作者：虞儔
朝代：宋

尺一西來喚我歸，扁舟正是泛淮時。
功名不復平生夢，物色能銷幾首詩。
去國九年嗟已老，暮途雙節偶然持。
一丘一壑真吾事，慚愧夔龍集鳳池。
佳句妙醖鼎至再和以謝·其一
作者：虞儔
朝代：宋

不爲河魨賦荻芽，一壺且復薦枯蝦。
燈花也似知人喜，來報歸期的不賒。
佳句妙醖鼎至再和以謝·其二
作者：虞儔
朝代：宋

荷葉浮錢蒲茁芽，鏡潭寧是照魚蝦。
只今風月平分了，便趁鵬程萬里賒。
使北宿留盱眙
作者：虞儔
朝代：宋

浩蕩春風吹客愁，誰教楊柳繫行舟。
燕然有約終須到，淮水無情只漫流。
蝶弄風光還草草，鴈傳消息底悠悠。
梨花寒食無多日，且傍南山作勝遊。
俯江樓
作者：虞儔
朝代：宋

異鄉王粲懶登樓，腸斷淮山落木秋。
塞上陰雲空漠漠，江邊艇子故悠悠。
悲凉只怕聞孤鴈，浩蕩那堪沒白鷗。
莫怪楚囚頻下淚，何人談話到神州。
偕簿尉過石照山禱雨·其一
作者：虞儔
朝代：宋

紫金岩電間閃爍，寶網香雲時吐吞。
况有降魔大圓鏡，豈因旱魃更遊魂。
偕簿尉過石照山禱雨·其七
作者：虞儔
朝代：宋

白虹貫日憐精爽，黑蜧拏雲怪吐吞。
急雨翻盆天借潤，摩挲秔稻與招魂。
偕簿尉過石照山禱雨·其三
作者：虞儔
朝代：宋

野火燒渠經幾秋，却將光彩閟深幽。
塵中縱有人磨鏡，俗狀年來我亦羞。
偕簿尉過石照山禱雨·其九
作者：虞儔
朝代：宋

百箔蠶絲麥有秋，田家此樂最閒幽。
蓱號莫敗西成好，里社溪毛或可羞。
偕簿尉過石照山禱雨·其二
作者：虞儔
朝代：宋

怪生斗水蓄風雷，喚取龍神睡覺來。
火急共爲詩準備，却愁頭上雨相催。
偕簿尉過石照山禱雨·其五
作者：虞儔
朝代：宋

一聲破柱走驚雷，割得乖龍左耳來。
海水蕩雲疑欲立，電光摇幟更煩催。
偕簿尉過石照山禱雨·其八
作者：虞儔
朝代：宋

墨雲沃日度輕雷，滿載隨車白雨來。
更好夜凉工杼軸，籬根蚤有候蟲催。
偕簿尉過石照山禱雨·其六
作者：虞儔
朝代：宋

石應皮裏有陽秋，千載潛光待發幽。
說與山靈呈伎倆，試令回顧合包羞。
偕簿尉過石照山禱雨·其四
作者：虞儔
朝代：宋

向來赤地增愁歎，更遣蜚蝗恣噬吞。
稽首願天憐一雨，只今未定有驚魂。
偶和萬舍人中秋有月無客有酒無殽韻
作者：虞儔
朝代：宋

積陰成久雨，浹日掩三辰。
吏已疲祈禱，天方殺怒嗔。
但愁雲似墨，那顧月如銀。
辜負中秋約，姮娥莫妬人。
偶成二詩·其一
作者：虞儔
朝代：宋

閒處田園好，愁邊歲月催。
事多違壯志，吾亦愧無材。
有底金千鋝，無何酒一盃。
漫憑詩遣興，情至却生哀。
偶成二詩·其二
作者：虞儔
朝代：宋

今夕知何夕，吾年且暮年。
勞生斫桂斧，游宦逆風船。
幸不愁婚嫁，何須問計然。
男兒有門戶，溫飽故隨緣。
偶成二首·其一
作者：虞儔
朝代：宋

一爲饑驅三十年，近收朝牘賦歸田。
尚賒瓶粟開三徑，敢羨庖珍食萬錢。
偶成二首·其二
作者：虞儔
朝代：宋

春菊秋花毋久溷，粗茶淡飯且隨緣。
除須甘旨供慈母，自合長齋繡佛前。
偶見梅一株開花特大標格莊重尤可愛可賞世人譽梅必以清瘦斯豈不易之論耶·其一
作者：虞儔
朝代：宋

玉環天與十分肥，弱骨豐肌不自持。
一曲霓裳何足道，承恩應不任風吹。
偶見梅一株開花特大標格莊重尤可愛可賞世人譽梅必以清瘦斯豈不易之論耶·其二
作者：虞儔
朝代：宋

無頼風前萬玉妃，爲誰春瘦不勝衣。
信傳隴首香猶在，雨暗江南子始肥。
偶食鷄頭有懷萬元亨沈德遠林子長橫塘三主人·其一
作者：虞儔
朝代：宋

秋風一熟平湖芡，滿市明珠如土賤。
昔也兼名鴻鴈頭，今茲始識胡孫面。
應須我輩賸著語，會有後人來作傳。
橫塘地主總好事，凌波不過空山嚥。
偶食鷄頭有懷萬元亨沈德遠林子長橫塘三主人·其二
作者：虞儔
朝代：宋

年豐豈特菱蓮芡，米價新來如許賤。
不孤后稷由已思，誰作顔回忍饑面。
清朝已拜富民侯，太史莫書循吏傳。
我今何事不歸田，豆飯芋魁甘得嚥。
傷春
作者：虞儔
朝代：宋

一見花開一淚垂，花飛有底急風吹。
自從臘後梅花發，愁到牡丹開盡時。
元宵不出
作者：虞儔
朝代：宋

東風摇蕩玉奩冰，車馬從人喚不譍。
頼有麴生來入座，了無魔女與分燈。
夜深月色明如洗，寒在梅梢瘦不勝。
却笑少年行樂地，華胥枕上太瞢騰。
元日小室獨坐情思不怡
作者：虞儔
朝代：宋

坐久無人問，愁多莫我娛。
頗知新歲好，却訝五行孤。
書亂塵凝案，灰寒雪擁爐。
可能無斗酒，牆外雜歌呼。
元日小集耘老弟有詩和韻
作者：虞儔
朝代：宋

弟姪團欒豈偶然，華堂綺席間嬋娟。
試看今夕知何夕，頗覺新年勝舊年。
黄紙除書須有命，青春作伴且隨緣。
從今屢費何須惜，日辦盃觴趁和篇。
元衍曹居士挽詩·其一
作者：虞儔
朝代：宋

與物初無競，安居不用名。
平生惟下澤，月旦有南評。
歲月驚飄忽，鄉閭失老成。
聯翩先友記，百代許同聲。
元衍曹居士挽詩·其二
作者：虞儔
朝代：宋

先君無恙日，居士得游從。
酒醆花前月，茶甌石上松。
有時連款段，勝槩每從容。
指點佳城處，相聞道院鐘。
兩日絕市無肉舉家不免蔬食因書數語·其一
作者：虞儔
朝代：宋

市無晨飲助加餐，空愧先生苜蓿盤。
尚有園人供菜把，漫勞穉子寫牌單。
俸錢先自無多了，賓客從來不慣看。
已誓長齋依繡佛，妻孥休怪瘦欒欒。
兩日絕市無肉舉家不免蔬食因書數語·其三
作者：虞儔
朝代：宋

怪生食指動晨餐，拗項蒸毛忽滿盤。
總爲饑驅嗟我老，未能飽死笑人單。
不除豪氣杯中興，空有功名鏡裏看。
菽水雖貧歸去好，白頭慈母要團欒。
兩日絕市無肉舉家不免蔬食因書數語·其二
作者：虞儔
朝代：宋

山園秀色故堪餐，明月批來白玉盤。
小縣經年常乏俸，頹牆過午尚懸單。
婦興舉案齊眉歎，婢媿添薪墨腕看。
無肉縱令人解瘦，却宜相對碧檀欒。
六月二十一日戊寅率同寮詣登源祖廟中迎英濟禱雨是日也雨隨車至越翼日己卯繼之至中宵方霽自辛巳至于乙酉遂沛然霑足丙戌敬送神因書二小詩以紀靈異·其一
作者：虞儔
朝代：宋

蓱號起雨風頭好，禾稼如雲水面肥。
從此豐年無一事，前歌後舞送神歸。
六月二十一日戊寅率同寮詣登源祖廟中迎英濟禱雨是日也雨隨車至越翼日己卯繼之至中宵方霽自辛巳至于乙酉遂沛然霑足丙戌敬送神因書二小詩以紀靈異·其二
作者：虞儔
朝代：宋

催科太拙愧無功，撫字徒勞技已窮。
正直却應神誤聽，祇憑香火報年豐。
六月請俸張簿攝邑止支其半因却還之
作者：虞儔
朝代：宋

閒居須薄俸，未足保妻孥。
州縣真徒爾，兒曹敢料吾。
揮金憐橐在，儲粟笑缾無。
敝褐猶堪典，新凉要一壺。
再促花
作者：虞儔
朝代：宋

珍重栽培意，商量仔細開。
花心終有待，詩句漫勞催。
莫恨三秋去，須教一笑回。
但儲千斛酒，端的奉徘徊。
再和
作者：虞儔
朝代：宋

天時人事日相煎，否泰俄驚在眼前。
積閏盡歸冬十月，紀元一似太初年。
聯珠合璧猶重見，華髮蒼顔益可憐。
三撫祥琴無意緒，當筵那忍舞蹁躚。
再和·其一
作者：虞儔
朝代：宋

不到蘭扉月又弦，思君無奈寸心纏。
今時迺有晏平仲，甘願親身爲執鞭。
再和·其三
作者：虞儔
朝代：宋

春末牆頭梅偃蹇，歲寒窗外竹蕭疎。
廣文一味清貧耳，甑有懸塵釜長魚。
再和·其二
作者：虞儔
朝代：宋

宦路半生真跛鼈，詞場末技止蹄馿。
南山縱自能招隠，北闕如何不上書。
再和·其四
作者：虞儔
朝代：宋

滿城數日庾公塵，性惡藍田易得嗔。
莫怪向人多白眼，祇緣錯見宰官身。
再委趙丞陽山送龍禱雨·其一
作者：虞儔
朝代：宋

傳聞神姥産英靈，雷電當時亦晦冥。
好雨固宜隨禱應，夜窗曾誤幾番聽。
關心病守頭空白，失喜農夫眼倍青。
水溢旱乾寧有數，人間無路叩天庭。
再委趙丞陽山送龍禱雨·其二
作者：虞儔
朝代：宋

老龍高卧復何求，韜斂風雷自一湫。
不恨如麻無雨脚，却愁生耳有禾頭。
向來河內慚移粟，此去江邊欲具舟。
龍若有靈須早計，霖霪莫待火西流。
再寄廣文俞同年
作者：虞儔
朝代：宋

有客傳新句，呼兒整舊書。
勞生徒擾擾，不動只如如。
病瘧猶憐我，流行也到渠。
平生真莫逆，裹飯肯躊躕。
再用難字韻簡潘接伴
作者：虞儔
朝代：宋

當年名下無虛士，此日詩中有二難。
方駕飯山何太瘦，拍肩東野不言寒。
來章只好先呈佛，屬和何當勝得官。
珍重牛腰成巨軸，丁寧莫與俗人看。
再用韻呈林子長
作者：虞儔
朝代：宋

癡兒誰識坐談高，撫字年來亦漫勞。
簿領何妨聊爾耳，湖山正是屬吾曹。
百年心事空三歎，五馬人生却二毛。
欲作報章還自笑，郊寒寧解敵韓豪。
再用韻簡王簿·其一
作者：虞儔
朝代：宋

山雲潑墨度牆隈，信道鳴鳩喚雨來。
驟瀉竹梢青羃羃，亂翻荷蓋白皚皚。
尊前花落愁賒酒，地上錢流錯認苔。
更願公家寬賦斂，斯民卒歲亦悠哉。
再用韻簡王簿·其二
作者：虞儔
朝代：宋

當面論交背面違，此心叔向幾人知。
喜君一見便傾蓋，過我相從唯說詩。
別後梅花看太瘦，向來瓠白不應肥。
何如且緩東歸策，共醉橙黄橘綠時。
再用韻謝沈德遠少卿和詩
作者：虞儔
朝代：宋

倒指西城我廩高，天公自欲慰民勞。
聲名敢望黄丞相，詩律間追何水曹。
三徑就荒身似贅，一行作吏事如毛。
只須多釀兵厨酒，聊伴先生醉後豪。
再用韻謝王簿來詩褒借過當之意·其一
作者：虞儔
朝代：宋

黄嬭朝千卷，書燈夜一龕。
玄文今尚白，袍色故應藍。
簿領聊爾耳，朝班行矣參。
驚雷雖破柱，午寢不妨酣。
再用韻謝王簿來詩褒借過當之意·其二
作者：虞儔
朝代：宋

旱魃爭攘袂，羣龍僅守龕。
雲峯疑燎火，天色轉澄藍。
甘露元同注，叢林莫遍參。
新來焦渴甚，無夢到沉酣。
再用韻賦木犀
作者：虞儔
朝代：宋

高枝曾折記前回，晚路重逢歎滯才。
天上移來和月種，人間占得及秋開。
香浮翠葆花藏葉，影動燃犀酒映杯。
猶有黄花堪殿後，爲渠留戀爲渠催。
再用韻述懷
作者：虞儔
朝代：宋

少年發憤欲忘餐，信木能鑽透石盤。
燈火半生徒自苦，虀鹽併日不嫌單。
嗟來未肯低頭拜，臭腐那須著眼看。
何物馬肝猶不悟，憐渠五利竟誅欒。
冬至之二日兄弟兒姪偕過西山道院歸而微雪
作者：虞儔
朝代：宋

忽然薄暮暗江天，衝面凉風馬不前。
五色書雲占昨日，六花瑞雪應明年。
向來水旱民何罪，此去流移天盍憐。
逗曉陽烏升若木，摧頹病鶴亦蹁躚。
冬至後五日夜雪復作再用韻·其一
作者：虞儔
朝代：宋

燈火黄昏漸漸收，烏薪已盡典輕裘。
自篘浮螘床頭甕，誰鱠新鱸江上舟。
卧聽玉霙驚淅瀝，起看瓊樹怪聯鈎。
多應武仲添詩興，下筆翩翩更不休。
冬至後五日夜雪復作再用韻·其三
作者：虞儔
朝代：宋

銀燭生花香霧收，中堂密坐促貂裘。
羊羔兒酒浮瓊斝，牛尾狸酥映玉舟。
扶醉緩歌金縷曲，怕寒催下畫簾鈎。
紛紛擾擾成何事，且鬭尊前一笑休。
冬至後五日夜雪復作再用韻·其二
作者：虞儔
朝代：宋

綠野功名一戰收，何如危坐擁狐裘。
歌兒解咤銷金帳，酒子能添藥玉舟。
莫爲溫柔尋伐斧，免勞服餌到懸鈎。
誰言柳絮渾相似，惱亂春風恐未休。
冬至念母
作者：虞儔
朝代：宋

兒行十里程，母心千里逐。
昔者子曾子，不忍離一宿。
今我獨何爲，旅食久輦轂。
來時月中秋，坐待陽初復。
薄命難推挽，闊步窘邊幅。
慰藉煩友朋，栖遲愧僮僕。
畫餠唐生相，說河嚴子卜。
世態方奔競，人情慮反覆。
夫豈不懷歸，所惡在欲速。
眉壽翠濤春，洞庭霜橘熟。
亦足盡親歡，何必此微祿。
冬至日泊舟嚴陵灘下
作者：虞儔
朝代：宋

書雲瑞應協黄鐘，人事天時訝許同。
葭管陰陽消長際，朱幡新舊送迎中。
嚴陵灘昔懷高節，茂苑城今愧下風。
醉裏不知鄉國異，團圞相映酒顔紅。
出郊
作者：虞儔
朝代：宋

萬山深處長官貧，不慣將迎懶是真。
誰解移文迴俗駕，漫勞舉扇障風塵。
碧雲日暮還無信，白眼途窮易見嗔。
歸去荒村望燈火，是何雞狗亦驚人。
出郊勸耕因游吳山清隠
作者：虞儔
朝代：宋

第一林泉得縱觀，春風隨步著欄干。
山園梅雪千株在，門納湖光十里寬。
水上濕紅雲片段，亭前鮮碧玉檀欒。
主人才調渾相稱，題柱詩篇一一刊。
出郊誌喜
作者：虞儔
朝代：宋

香霧崇朝一炷薰，雷聲便得晚來聞。
今年雖欠梅黄雨，仲夏猶敷稻綠雲。
審象已能蘇大旱，卧龍何用說三分。
腐儒竊有區區見，例奏囊封愧不文。
出郊迓倅車暮歸二首·其一
作者：虞儔
朝代：宋

簿書叢裏得抽身，豈是將迎不厭頻。
何處鷄豚燕同社，有時鷗鷺喜相親。
山頭落日催歸騎，陌上豐年見醉人。
更羨柴門無限好，今宵相對月華新。
出郊迓倅車暮歸二首·其二
作者：虞儔
朝代：宋

軋軋籃輿迫暮歸，前村燈火漸依稀。
溪邊默數黄牛過，烟際遥看白鳥飛。
把酒無人風落帽，荷鋤有客露沾衣。
關門山寺知何許，忽聽鐘聲度翠微。
初八日早出洪澤閘泛淮
作者：虞儔
朝代：宋

乾道年中再講和，當時議者厭干戈。
長淮不管蛟龍怒，巨艦寧容鵝鸛過。
歲晚民方愁道路，天寒我亦困風波。
中流擊楫非無志，時運相違奈若何。
初夏凹沼獨坐
作者：虞儔
朝代：宋

牆隈綠裊風前竹，池上青橫雨後峯。
森然便有濠濮想，若者曾吞雲夢胸。
杳無碧澗來鸂鶒，安得舊水藏蛟龍。
我今齒髮亦自料，回首家山歸興濃。
初夏凹沼獨坐
作者：虞儔
朝代：宋

芳草沿堤長，圓荷出水遲。
倚欄風醒酒，岸幘雨催詩。
鸂鶒巢安在，仙鳬舄詎期。
遊鱼知我意，吹沫弄清漪。
別後寄主簿
作者：虞儔
朝代：宋

塵埃襞積顔如甲，丹墨紛綸眼有花。
君去何人堪共語，秋來無夢不還家。
飄零酒醆今真止，冷淡詩筒不復誇。
莫使音書成斷絕，風前鴈字政橫斜。
別後寄林子長
作者：虞儔
朝代：宋

幸然頭角未相疎，交道從來笑耳餘。
短棹忽來還又去，得非蝴碟夢周歟。
前和拒霜詩似亦少貶再以一絕慰之
作者：虞儔
朝代：宋

巖桂攙先還寂寞，菊花殿後尚斕斑。
却應獨占西風好，乞與佳名秋牡丹。
前詩謂思索詩句可以度日第恐終無益再賦一首以廣之
作者：虞儔
朝代：宋

年來世味一毫輕，宿契詩書尚有情。
魔事從教雙眼赤，內觀還覺寸心明。
思量詩句嗟無補，檢校醫方恐未精。
俗學可憐誇口耳，何如默坐息營營。
剪牡丹有感二絕·其一
作者：虞儔
朝代：宋

青帝工夫在牡丹，花開時節奈春殘。
坡頭况有狂風雨，莫惜金刀剪取看。
剪牡丹有感二絕·其二
作者：虞儔
朝代：宋

剪却牡丹春事休，鶑應惆悵蝶應羞。
綠陰滿地無人見，倚遍欄干獨自愁。
劇暑出局徑歸打睡踰月不奉正甫談緒且頓寒詩盟有詩見問輒次韻謝不敏
作者：虞儔
朝代：宋

早歸伏日莫躊躇，晝寢從教笑宰予。
奠枕清風招我老，攬衣閲月向人疎。
寧無酒共公榮飲，亦有詩成阿買書。
須待雨凉尋舊約，只今旱火况焚如。
勸漢老弟飲酒
作者：虞儔
朝代：宋

尊前一醉莫辭頻，三萬場當歲十旬。
况有好詩能泣鬼，寧無妙畫可通神。
快呼左手持螯客，莫著傾身障鹿人。
綠漲大江渾是酒，蒲萄波面已生春。
勸農
作者：虞儔
朝代：宋

平生憂國願年豐，荒政那知技已窮。
千里農桑千里雨，一番桃李一番風。
宦遊老去春强半，勸相歸來日過中。
自媿活人無好手，只將水旱禱天公。
勸農·其一
作者：虞儔
朝代：宋

郊原春已半，溝洫水先通。
勸相寧文具，歸耕亦興濃。
一犁新雨後，小隊亂山中。
粗識斯民意，何須教缿筒。
勸農·其二
作者：虞儔
朝代：宋

慚愧荒三徑，羈棲漫一同。
青春非老事，白眼有途窮。
柳暗鴉藏綠，花飄燕蹴紅。
平生孔北海，未放酒樽空。
十一月一日早起
作者：虞儔
朝代：宋

悵望淮山落木風，楚天雲霧更重重。
粵從西路來東路，倏見三冬過一冬。
貂敝人誰憐季子，樓高吾豈下元龍。
求田問舍今良策，自覺歸歟興頗濃。
十一月三十日乃耘老弟生朝余是日也宿留富陽驛中念之殊不勝情因賦一詩俟到吳門有便寄去
作者：虞儔
朝代：宋

玉琯新陽七日來，天將風月賦詩才。
別來又喜逢初度，相望何由把一杯。
霜後不凋門外柳，春前已折隴頭梅。
團欒今夜華堂燕，應念三州數往回。
十一月二十八日用後山詩韻
作者：虞儔
朝代：宋

日暮江東天一涯，孤雲飛處路何賒。
雪將入臘未破白，梅過先春競著花。
過眼光陰渾是客，滿懷風雨政思家。
何如醉裏都忘却，擬向窮途問麴車。
十七夜待月
作者：虞儔
朝代：宋

青天遥望片雲無，坐待冰輪出海隅。
沆瀣已垂梧葉重，嬋娟猶惜桂華孤。
夜闌紅燭休更秉，春滿香醪不用沽。
且放虛簷歌緩轉，恐驚三匝未棲烏。
十七日乘馬過草堂已而驟雨
作者：虞儔
朝代：宋

此邦旱暵已連年，民亦何辜欲籲天。
鳩拙林間時自喚，龍慵潭底敢安眠。
忽看注雨如車軸，便覺流泉滿稻田。
我亦駕言隨霹靂，一瓢傾倒馬鞍前。
十二月二十六日早起雪已三寸許夜來初不覺也
作者：虞儔
朝代：宋

曉來眼界忽然新，一色瓊瑶與爛銀。
人事乖時空請禱，天心迴後只逡巡。
不教三白孤殘臘，要與千家作好春。
宿麥連雲雖入望，路傍猶有翳桑人。
十二月初六日抵儀真廨舍次日即出護使客天氣嚴寒裏河冰合有厚一二尺者打凍峻急不免取山路徑走都梁
作者：虞儔
朝代：宋

王式當年本不來，那堪歲晚犯塵埃。
淮分南北誰爲梗，路適東西意自哀。
錦纜千艘分玉帛，冰河萬處碎瓊瑰。
只消一夜東風力，一一船頭盡撥開。
十五日看梅花上雪銷已盡·其一
作者：虞儔
朝代：宋

問訊春風笑語溫，軒眉花柳自村村。
月娥不肯空歸去，先爲梅花洗睡昏。
十五日看梅花上雪銷已盡·其二
作者：虞儔
朝代：宋

素面青娥月裏回，舞闌香汗粉融腮。
洗粧懶趁霜鐘早，直待扶桑金鏡開。
十六日舟中送何同叔
作者：虞儔
朝代：宋

乍拋玉節去朝天，分袂江頭却黯然。
只恐垂虹亭上月，今宵不忍十分圓。
十六日雲氣薄陰晚有雨微甚夜間頗凉恐明日未必有雨也
作者：虞儔
朝代：宋

誰與天公沃亢陽，灑塵微雨僅毫芒。
只憂南畝頻年旱，敢愛北窗通夕凉。
何物興雲須蜴蜥，幾時舞野定商羊。
會當直入雷霆室，戲掉狂車下大荒。
十四日雪復作·其一
作者：虞儔
朝代：宋

行令玄冥不敢溫，一天雪重壓江村。
我慚白雪翻巴曲，天爲黄茆洗瘴昏。
十四日雪復作·其二
作者：虞儔
朝代：宋

寧是因風摇柳絮，又還扶雨著梅腮。
先生擁褐方高卧，惡客敲門勿與開。
十月到南坡
作者：虞儔
朝代：宋

觸眼嗟黄落，憑高接翠微。
幽禽私自語，寒蝶晚相依。
醉熟風吹帽，愁生带減圍。
功名竟何許，尊酒莫相違。
千秋嶺
作者：虞儔
朝代：宋

輕陰漠漠雨班班，嶺上風來一解顔。
已是去天才尺五，却令緩步有躋攀。
飛泉百道縈羅带，列岫千峰擁翠鬟。
應是北堂春正滿，幾回回首望家山。
南坡丹桂五株齊開
作者：虞儔
朝代：宋

秋風丹桂共徘徊，應是姮娥著意來。
端爲五人俱赴試，五株更遣一時開。
南坡丹桂六株一時放花真佳兆也中秋節當率諸生同賞
作者：虞儔
朝代：宋

六株丹桂一時華，此去蟾宮路不賒。
莫惜中秋同一賞，明年好事總吾家。
南坡做牡丹壇二絕·其一
作者：虞儔
朝代：宋

卵石周圍砌作壇，更須面面作欄桿。
瓜期未用相催迫，準擬來年看牡丹。
南坡做牡丹壇二絕·其二
作者：虞儔
朝代：宋

向陽姚魏動芳馨，傍砌尤宜架小亭。
圍坐俯窺羣品秀，入簷平視遠山青。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其一
作者：虞儔
朝代：宋

桃李用事能幾日，東風笑人雙鬢華。
不須安石愁屢費，趁晴快賞洛城花。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其一〇
作者：虞儔
朝代：宋

我輩不比少年時，陶寫政頼竹與絲。
勸君莫種南塘柳，只爲行人管別離。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其七
作者：虞儔
朝代：宋

未知今日定何日，道是好晴難得晴。
來怕春風花底散，歸愁暮雨樹頭生。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其三
作者：虞儔
朝代：宋

安得萬斛蒲萄波，一時快瀉金叵羅。
眼底春光看有數，花前樂事苦無多。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其九
作者：虞儔
朝代：宋

有花堪折且須折，正愁春盡難爲別。
官期促我不少緩，强道千里共明月。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其二
作者：虞儔
朝代：宋

惜花常恨日不足，無奈春歸太倉卒。
窗前喚起不關渠，欹枕無眠待明發。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其五
作者：虞儔
朝代：宋

空花過眼隨塵土，不如意處何須數。
一春數到牡丹時，坡頭日日風和雨。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其八
作者：虞儔
朝代：宋

花藤肩輿繡簾簇，壽母顔紅雙鬢綠。
桃李陰中五弟兄，起舞團欒歡意足。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其六
作者：虞儔
朝代：宋

讀書不知頭白早，却是儒冠多誤身。
陸沈黄綬非吾意，慚愧東西南北人。
南坡牡丹今春大爲風雨所厄遂稽勝賞世事至於不如人意十常八九因記得古詩有花發多風雨人生足別離之句惻然有感廣爲十詩云·其四
作者：虞儔
朝代：宋

千朵姚黄并魏紅，簇簇坡頭羅綺叢。
更須殷勤油幕護，旁邊恐有妬花風。
南坡種芍藥·其一
作者：虞儔
朝代：宋

錯盤根墢似苞桑，細細分來巧作行。
且趁秋灰浮季琯，更教冬線受微陽。
南坡種芍藥·其三
作者：虞儔
朝代：宋

南坡地脈生來瘦，根墢移栽却要肥。
說與園翁須早計，莫教春事與心違。
南坡種芍藥·其二
作者：虞儔
朝代：宋

卵石周圍也自佳，茅亭穩著不須奢。
何心更作揚州夢，十里春風萬本花。
南坡雜興
作者：虞儔
朝代：宋

寒食無多日，梨花又一春。
鹿門山下路，真有姓龐人。
南坡雜興·其一
作者：虞儔
朝代：宋

咫尺南坡早得春，杖藜朝夕往來頻。
迨今著意栽桃李，準擬他年作主人。
南坡雜興·其二
作者：虞儔
朝代：宋

東風已放二分春，小小犁鋤手自親。
多少軟紅塵裏客，豈知林下有閒人。
南坡雜詩·其一
作者：虞儔
朝代：宋

三徑應緣二仲開，定交笑指歲寒梅。
却嫌桃李無區別，下有成蹊俗客來。
南坡雜詩·其三
作者：虞儔
朝代：宋

先生壠上带經鋤，一雨朝來土脈蘇。
盈尺槿籬須補綴，鄰翁殊未識龍雛。
南坡雜詩·其二
作者：虞儔
朝代：宋

澗下初驚鬰鬰時，十年春雨舊相知。
君看稚齒昂藏處，已有蒼髯老大姿。
南坡雜詩·其五
作者：虞儔
朝代：宋

靖節門前盡日垂，清風千載意誰知。
折腰五斗非吾事，慙愧輕儇一小兒。
南坡雜詩·其四
作者：虞儔
朝代：宋

太華峰頭開玉井，若耶溪上識紅粧。
要遣秋風開菡萏，急須春雨漲池塘。
卧病枕上再用韻·其一
作者：虞儔
朝代：宋

文書堆案眼慵開，客有可人今雨來。
說劍丹心空耿耿，岸巾雪鬢欲皚皚。
山田漸喜滋香稻，客位從教長紫苔。
涸轍窮鱗頼濡沫，未宜曷月詠歸哉。
卧病枕上再用韻·其二
作者：虞儔
朝代：宋

領邑西來物物違，只應松竹舊相知。
寬心雨意濃如酒，滿眼秋懷總是詩。
慚愧不才勞撫字，平生何意羨輕肥。
飄然儻遂歸田賦，食蘗毋忘在莒時。
即事·其一
作者：虞儔
朝代：宋

天末孤鴻遠，園荒一徑深。
畦蔬供小摘，家釀慰孤斟。
齋日渾無事，春天故作陰。
濬池兼插柳，取次見吾心。
即事·其一
作者：虞儔
朝代：宋

奪得饑民鬼手中，誤恩增秩敢言功。
頗聞有意徵黄霸，却坐無書遺子公。
莫我愁眉勞撫字，從渠醉眼亂青紅。
床頭况有韋編在，消長何妨以數窮。
即事·其三
作者：虞儔
朝代：宋

已是春光晚，那堪雨氣昏。
數莖驚白髮，萬感集清樽。
才力須時展，功名有命存。
眼前何足校，一笑任乾坤。
即事·其三
作者：虞儔
朝代：宋

歸來世事任浮沉，車馬蕭條門巷深。
一榻容身無妄想，兩餐度日少關心。
園收佳實隨時薦，甕有新篘待月斟。
老覺閒居渾有味，不須榮宦說駸駸。
即事·其二
作者：虞儔
朝代：宋

光陰老去漫匆匆，千騎南來歲又窮。
竹瘦固應留晚節，梅開寧亦待春風。
青冥蹭蹬何關我，白髮飄蕭恐未翁。
畢竟田園歸去好，暮雲回首自江東。
即事·其二
作者：虞儔
朝代：宋

問訊鶑猶懶，尋芳花較遲。
忽驚雷送雨，漸喜水平池。
竊祿慙無補，歸耕未有期。
春工誰道巧，不染鬢成絲。
即事·其四
作者：虞儔
朝代：宋

春工投老日駸駸，閲遍芳菲又綠陰。
不復椅梧傾宿鳳，幾番淮海變鳴禽。
太阿自撫爲知己，焦尾誰彈莫賞音。
高下風花何足問，向來出處固無心。
即事·其四
作者：虞儔
朝代：宋

酷吏人同疾，流民天亦憐。
麥登收兩倍，蠶好得三眠。
况是寬征賦，那憂有俗緣。
眼前百事好，買酒答豐年。
參議余公挽詩·其一
作者：虞儔
朝代：宋

慘澹門闌色，凄凉月旦評。
居官皆可紀，當路競知名。
香火祠庭老，錙銖郡紱輕。
彈冠公自懶，相國詎忘情。
參議余公挽詩·其二
作者：虞儔
朝代：宋

假蔭非公志，書生若命何。
高才寧汩沒，榮路故蹉跎。
仲子能傳業，詞場遂决科。
暮年方慰意，樂極又悲歌。
又主簿和雙蓮詩所以期待甚厚再韻爲謝
作者：虞儔
朝代：宋

君家雙桂有高枝，便令齊飛集鳳池。
底事乳溪迷簿領，相望泮水費懷思。
四明人物誰能儷，萬里功名自有時。
爲我雙蓮出佳句，箇中氣味許君知。
同主簿過翠眉亭·其一
作者：虞儔
朝代：宋

墨綬低回歎陸沉，好山渾作翠眉顰。
我聊爾耳寧違俗，仕有時乎亦爲貧。
老去催科非所學，向來凋瘵愧斯民。
整襟再拜欒城像，幸賸殘膏丐後人。
同主簿過翠眉亭·其二
作者：虞儔
朝代：宋

宦情元薄且浮沉，撫字勞心祇效顰。
白首論交嗟已晚，青衫捧檄祇緣貧。
簡書豈不懷朋友，德意安能及吏民。
誤矣折腰成底事，誰歟高枕有閒人。
同兄弟小飲
作者：虞儔
朝代：宋

寒擁紅鑪酒味醇，杯盤羅列鬭時新。
却思三十年前味，只有鹽虀是故人。
同舍餞新滁陽使君范子由寺丞于成均芳潤軒分韻
作者：虞儔
朝代：宋

憶昔飛鳬來上國，作縣聲名動宸極。
今朝頗怪空馬羣，十年所得真鷄肋。
笑指滁陽有佳處，手把一麾留不得。
醉翁相望百年間，瑯琊自此添顔色。
吳使君置酒見邀坐間雪作有詩即席和韻
作者：虞儔
朝代：宋

漁蓑江上晚垂鈎，艇子何如喚莫愁。
相伴梅花開庾嶺，寧將斗酒博梁州。
夜歸深巷聞驚犬，歲稔無人見佩牛。
明日樓前增偉觀，試看銀海戲羣鷗。
吳守相邀壯觀登高坐中出示佳篇因繼韻以酬
作者：虞儔
朝代：宋

壯觀登臨引興長，黄花亭下未經霜。
江平鴈到涵秋影，野曠鴉歸带夕陽。
佳節欲酬須酩酊，今年在處說豐穰。
楚雲不動淮山碧，且緩笙歌釂羽觴。
吳守置酒壯觀爲登高之集因賦數語
作者：虞儔
朝代：宋

九日登高作勝遊，使君携客此遲留。
天連楚觀風吹帽，木落淮山菊滿頭。
何處臺前猶戲馬，幾人江上不驚鷗。
年來只有身窮健，莫把茱萸浪自愁。
吳文炳報載藏經船壞已爲曝曬畢二首·其一
作者：虞儔
朝代：宋

石瀨沈舟事可吁，萬籤出水已霑濡。
本來一卷無成壞，爲問馮夷浸得無。
吳文炳報載藏經船壞已爲曝曬畢二首·其二
作者：虞儔
朝代：宋

貝葉琅函免浸淫，賢侯料理意何深。
慨然憂物如憂己，已得他時援溺心。
呈吳守
作者：虞儔
朝代：宋

風流正始孰追回，沈謝曹劉豈乏才。
詩律恢長憐我老，吟編端的頼君開。
秋懷拍拍須千首，世事悠悠付一杯。
已是醉吟輸白傅，雪霜頭上更相催。
和七月初五日夜得雨
作者：虞儔
朝代：宋

一尊情話向南榮，好雨知時盆樣傾。
且喜黍苗饒歲事，莫愁梧竹作秋聲。
簷花夜永燈前落，池草詩成夢裏驚。
端的對床尋舊約，韋郎曾賦五言城。
和中本留題照石詩
作者：虞儔
朝代：宋

故人別來知幾年，怪我相逢鬚鬢白。
看鏡功名不用頻，蒼苔遍教留行跡。
蚤知宇定發天光，未聞終日介如石。
此理昭然何足疑，來詩併遣鎸崖壁。
和主簿喜雨二首·其一
作者：虞儔
朝代：宋

龍眠熟處雷呼醒，蟻戰酣時雨趁來。
凉入稻雲青漠漠，潤添田水白皚皚。
但期家給皆紅腐，莫管庭空長綠苔。
老令催科知自拙，推擠不法謂何哉。
和主簿喜雨二首·其二
作者：虞儔
朝代：宋

年來事事與心違，墨綬塵勞莫我知。
慷慨歸田雖有賦，殷勤喜雨漫賡詩。
誰憐飯顆山頭瘦，却想松江水面肥。
一笑桑榆收已暮，向來膏潤太踰時。
和主簿王伯倫喜雨
作者：虞儔
朝代：宋

電幟摇摇眩目光，雷車殷殷訝空腸。
咄嗟有底千峯雨，珍重無多一瓣香。
秔稻氣蘇南畝喜，芭蕉聲到北窗凉。
恭惟英濟綱維是，併遣炎官理去艎。
和主簿郁同年
作者：虞儔
朝代：宋

紫鸞合在煙霄上，斂翅聊棲枳棘間。
若向兩途分上下，可能句裏有江山。
和九日南坡小集
作者：虞儔
朝代：宋

風雨年時政不佳，山翁無酒向誰賒。
又還九日看黄菊，却喜晴天映碧紗。
有底尊前悲節物，只應醉裏送生涯。
明年徧插茱萸處，目斷西飛雁影斜。
和人二絕·其一
作者：虞儔
朝代：宋

眼底羣山入望來，攙天蒼弁獨崔嵬。
年來懷抱誰關鎖，祇傍登臨醉裏開。
和人二絕·其二
作者：虞儔
朝代：宋

廣文官冷復誰堪，心事無人可共談。
好雨忽來詩興動，苦無才調却懷慚。
和人六絕·其一
作者：虞儔
朝代：宋

天香國艷膽瓶中，眼界增明鼻觀通。
多謝高軒肯相顧，家貧不辦一樽同。
和人六絕·其三
作者：虞儔
朝代：宋

未數騷人賦落英，新詩貽我底能清。
筆端挽得東風住，侯喜真慚浪得名。
和人六絕·其二
作者：虞儔
朝代：宋

江南二十四番風，浪蕊浮花一洗空。
斷送春歸可無恨，酒壚誰復過黄公。
和人六絕·其五
作者：虞儔
朝代：宋

杜宇聲聲苦喚人，應憐書劍走風塵。
家山有約蚤歸去，莫待來呼祈孔賓。
和人六絕·其六
作者：虞儔
朝代：宋

排悶渾無酒十旬，落紅鋪繡未嫌貧。
一壺餉我勾詩興，大勝雲安麴米春。
和人六絕·其四
作者：虞儔
朝代：宋

滄浪未濯軟紅塵，捧檄東來祇爲親。
天女不知摩詰病，云何却現宰官身。
和人木犀
作者：虞儔
朝代：宋

月娥一笑抵千金，玉粟枝頭點綴深。
莫怪謫仙猶未賞，却因犬子喜相尋。
漙漙白露新秋色，楚楚黄裳翠雨襟。
高興已辜紅袖飲，何心相伴白頭吟。
和人紫笑花
作者：虞儔
朝代：宋

紺苞紫暈別家春，不屬東君自寵珍。
丈室維摩元不病，何妨時有散花人。
和使君鞏大監秋閲
作者：虞儔
朝代：宋

金鉦鼙鼓肅秋聲，畫㦸油幢照座明。
千騎夾營橫槊氣，六花簇隊煥新晴。
雍容壇上看儒將，潦倒尊前愧老兵。
橫槊賦詩豪傑事，澄江休數謝宣城。
和俞孚仲遊南坡·其一
作者：虞儔
朝代：宋

列岫崢嶸棟宇連，平欄曲砌俯氓廛。
坐談風月三千里，直傍雲烟咫尺天。
栗里尚懷陶靖節，竹林還想杜樊川。
冷官幸有田園樂，笑謝蘇公乞酒錢。
和俞孚仲遊南坡·其二
作者：虞儔
朝代：宋

平昔相期汗漫遊，杖藜還肯訪林丘。
君來便覺客不惡，我醉無言山自幽。
柏子乍燃香拂袖，酪奴初試雪浮甌。
慈親眉壽閒居好，誰道周南嘆滯留。
和僉判建平書懷·其一
作者：虞儔
朝代：宋

堪笑夔蚿不自憐，漫勞胸次險山川。
仕途醉眼青紅亂，何地强分愚與賢。
和僉判建平書懷·其三
作者：虞儔
朝代：宋

只欲昏昏睡晚晴，驚飛蝴蝶夢難成。
憑誰彈取山禽去，厭聽窗前聒聒聲。
和僉判建平書懷·其二
作者：虞儔
朝代：宋

箕斂陳逋不問年，里胥促迫政騷然。
關譏在野重爲穽，敢望公家不稅廛。
和僉判建平書懷·其五
作者：虞儔
朝代：宋

新來花鴨已能言，蒼狗誰知又變遷。
不覺書空成怪事，未應嗔甚笑藍田。
和僉判建平書懷·其四
作者：虞儔
朝代：宋

冷矣微官已倦遊，末哉斗食尚遲留。
長裾懶向侯門曳，任爾兒童笑拙鳩。
和勸農詩·其一
作者：虞儔
朝代：宋

世故偶夷險，吾行無介通。
誰爲青眼舊，人想翠眉濃。
風雨花時過，溪山酒聖中。
何時蓮蕩裏，共把碧彎筒。
和勸農詩·其二
作者：虞儔
朝代：宋

節物常流轉，人情作異同。
頗期千載後，寧忍一朝窮。
隔葉饒晴哢，遊絲罥墮紅。
老春何足恨，結習本來空。
和吳升之巖桂
作者：虞儔
朝代：宋

一笑姮娥不問金，詩人未見已披襟。
秋來想動蟾宮興，敢向風前徹夜吟。
和吳守修蓋禁兵營屋之韻
作者：虞儔
朝代：宋

使君事業此權輿，軍政留心盡返初。
尺籍伍符須補闕，連營列戍且羣居。
更觀堅利修兵甲，可但帡幪有屋廬。
我亦向來飛薦墨，况聞佳頌起閻閭。
和吳守拜上方曆日之賜已而雪作約同僚登俯江樓見懷之作·其一
作者：虞儔
朝代：宋

六花飛舞到江頭，清賞朝來破客愁。
便遣郢人傳白雪，快呼從事到青州。
寵珍曆象占星鳥，混一疆封驗斗牛。
遥想倚欄看未足，寒江浩蕩沒輕鷗。
和吳守拜上方曆日之賜已而雪作約同僚登俯江樓見懷之作·其二
作者：虞儔
朝代：宋

天教三白瑞來麰，黄竹歌聲浪自愁。
未問騎馿遊霸上，行將跨鶴上揚州。
橋橫忽度行天馬，簾捲何須壓海牛。
鼓吹從來殺風景，丁寧江上莫驚鷗。
和吳守賦秋閲之什
作者：虞儔
朝代：宋

秋郊小隊暫徘徊，誰信儒門出將才。
千騎控弦吳月滿，一聲鳴角楚天開。
賦詩已是誇橫槊，看劍何妨更引杯。
收取中原報明主，凌烟事業正相催。
和吳守韻送木犀
作者：虞儔
朝代：宋

珍重黄堂遺送來，淮南未數小山才。
分從月裏雙株在，趁得風前一笑開。
秋著屏幃蟾弄影，春生酒面蟻浮杯。
姮娥自與花爲約，不愛人間羯鼓催。
和太守
作者：虞儔
朝代：宋

豈弟循良守，功成意益謙。
尋求七字律，想見一生廉。
活火烹茶蕊，消愁媚酒帘。
南樓月華好，吹笛指須纖。
和姜總管喜民間種麥
作者：虞儔
朝代：宋

腰鐮刈晚禾，荷鋤種新麥。
田家競作苦，羔豚勞歲夕。
翠浪愜初懷，黄雲期後穫。
晴暖得天時，肥瘠隨地力。
賸欲觀風謠，未暇履阡陌。
寧唯餠餌香，庶免鞭笞責。
擬踏青州麴，釀酒邀佳客。
和姜總管感秋七首·其一
作者：虞儔
朝代：宋

年華紛代謝，時態幾沉浮。
天末凉風起，何人不感秋。
和姜總管感秋七首·其七
作者：虞儔
朝代：宋

詩到齊梁後，名多李杜浮。
誰能追正始，蟪小豈知秋。
和姜總管感秋七首·其三
作者：虞儔
朝代：宋

向道鱸魚美，須渠太白浮。
季鷹歸未得，空憶五湖秋。
和姜總管感秋七首·其二
作者：虞儔
朝代：宋

已是詩成集，何妨酒拍浮。
人生不行樂，空惜鬢驚秋。
和姜總管感秋七首·其五
作者：虞儔
朝代：宋

故里經年別，虛舟盡日浮。
有書誰與寄，目送鴈橫秋。
和姜總管感秋七首·其六
作者：虞儔
朝代：宋

窗暗燈花結，簾疎露氣浮。
晚來城上角，吹斷一天秋。
和姜總管感秋七首·其四
作者：虞儔
朝代：宋

柏寺官聯謬，萍蹤宦海浮。
向來苕霅夢，罪我亦春秋。
和姜總管有懷南澗老人
作者：虞儔
朝代：宋

一杯相屬豈非天，目送歸鴻付五絃。
霜後黄花秋漠漠，風前丹葉暮翩翩。
憑欄把酒青山共，即席賡詩紅袖傳。
我亦從來無此客，敢將觴詠斷前賢。
和姜總管歸途
作者：虞儔
朝代：宋

城郭迎車騎，溪山展畫圖。
歸鴉翻落葉，宿雁集寒蕪。
酒裏傾肝膽，吟邊識步趨。
佳人來底暮，心傒碧雲蘇。
和姜總管送別
作者：虞儔
朝代：宋

富貴如浮雲，于我初何有。
轉徙浙東西，僅足餬其口。
去年在吳興，民物猶未阜。
賑荒事方殷，奚暇詩與酒。
今年到東陽，政成不待久。
邂逅遇詩仙，襟抱得細剖。
切磋愧子貢，起予幸魯叟。
琮琤蒼玉佩，關鍵黄金鈕。
擬學西子顰，益愧鄰女醜。
賡酬强追逐，要是非敵手。
目短曹劉牆，氣轢鮑謝囿。
我如武成策，第可二三取。
山澤多蛇龍，松柏無培塿。
緬懷南澗老，斯人骨已朽。
人事真好乖，又假蘇臺守。
遽辭山水邦，暫缺雲龍耦。
酒罷雨沾裾，船開山入牖。
似鶴出樊籠，如魚脫窠臼。
分袂却關情，鼓棹猶回首。
長篇肯贈我，字字炳星斗。
願保歲寒心，莫愧金石友。
和姜總管送牡丹
作者：虞儔
朝代：宋

東君探借小春天，珍重霜餘曉更妍。
豈是陽和私拙守，也應春色屬詩仙。
和姜總管食菜羹·其一
作者：虞儔
朝代：宋

筠筒吹火鼎烹油，小摘朝來露已浮。
爛煮香粳供玉糝，更須春味薦貓頭。
和姜總管食菜羹·其三
作者：虞儔
朝代：宋

膏粱餘習言無味，藜莧枯腸語轉工。
染鼎不應孤指動，來詩却得愈頭風。
和姜總管食菜羹·其二
作者：虞儔
朝代：宋

未必烝壺輸鴨味，誰云湩酪敵蓴羹。
先春已擬嘗新韭，最愛蕭蕭夜雨聲。
和子長縣尉林同年立春後十日風雪大作訪客不值
作者：虞儔
朝代：宋

一束烏薪抵百金，外間風雪政愁陰。
履穿東郭先生病，梅老西湖處士吟。
青帝未教春滿目，玄冥還有歲寒心。
蹇馿不踏長安道，恐落泥塗跡愈深。
和孫尉登空翠堂鼓琴酌茗有懷冷令二首·其一
作者：虞儔
朝代：宋

樓畔晴嵐翠拂空，天教我輩一尊同。
只愁楊柳歸來綠，却嘆桃花去後紅。
春事又還觴詠裏，人生正墮別離中。
不堪搔首東南望，獨立驚風嘆斷鴻。
和孫尉登空翠堂鼓琴酌茗有懷冷令二首·其二
作者：虞儔
朝代：宋

花滿芳洲月滿樓，留連從事到青州。
巧分茗椀消磨睡，靜拂琴徽斷送愁。
寒食烟花知有幾，上元燈火恰纔收。
冷官已辦江頭費，爛醉春風典破裘。
和安撫王誠之給事重九日登高詩韻·其一
作者：虞儔
朝代：宋

登臨興引越山高，醉眼何曾識二豪。
戲馬向來誇勝餞，卧龍此去記吾曹。
風前短髮還羞杜，筆底新詩欲和陶。
頼有蛤蜊風味在，固應居士笑盧遨。
和安撫王誠之給事重九日登高詩韻·其三
作者：虞儔
朝代：宋

眼橫秦望接雲高，不獨詩豪酒亦豪。
豈是過呼韓吏部，未應輕比漢功曹。
尊空北海懷文舉，菊繞東籬念老陶。
只恐詔歸天尺五，直須秉燭與公遨。
和安撫王誠之給事重九日登高詩韻·其二
作者：虞儔
朝代：宋

秋鴈初飛幾點高，卧龍送目十分豪。
且容司馬吹紗帽，莫向參軍問騎曹。
飲吸百川從酩酊，詩驅萬象入甄陶。
菊花開日重陽是，有暇何妨更一遨。
和宋宰立春雨·其一
作者：虞儔
朝代：宋

怪生淑氣靜氛埃，知是東君一笑開。
膏雨任能滋宿麥，香風先已上寒梅。
交情太薄鶑猶懶，遠信難憑鴈却迴。
聞道君家春最勝，十分眉嫵畫章臺。
和宋宰立春雨·其二
作者：虞儔
朝代：宋

鏡裏朱顔一寸埃，感時懷抱向誰開。
典衣餖飣盤心菜，貰酒留連眼底梅。
三月鶑花勞問訊，幾家幡勝带能迴。
新來不作溫柔夢，有底詩情似玉臺。
和寧國守沈察院九月嚴霜十五韻
作者：虞儔
朝代：宋

九月十月交，卦應西北乾。
少昊猶執矩，玄冥遽行權。
慶元敦牂歲，夏無雨暘愆。
早禾既有秋，人斯望有年。
晚稻亦懷新，穎實相接連。
不間東南畝，寧分左右肩。
嚴霜忽早降，節候無餘暄。
黄熟乃無日，青乾空在田。
殆不如稊稗，那敢詠好堅。
造物豈棄遺，繄時失後先。
農夫亟欲訴，有司不謂然。
課無責之有，何異扼其咽。
使君惻興念，官租爲渠蠲。
作詩寬彼憂，至哉仁人言。
幸甚宣城民，信乎有二天。
和廣德宋宰喜雨
作者：虞儔
朝代：宋

一雨豐年兆可探，全勝雪瑞白成三。
偏憐令尹關心切，喜對農夫洗汗慚。
秔稻秀畦欣綠潤，芙蓉依水媚紅酣。
詞源頓遣如泉湧，酒量懸知似海涵。
和廣德鮑宮使寄詩
作者：虞儔
朝代：宋

當年書劍走風塵，傾蓋桃花一笑春。
別去交情渾似舊，向來時事幾番新。
詩壇雄健看前輩，官路低回愧此身。
珍重煩公問消息，雙溪烟雨政垂綸。
和廣文俞同年賀太守·其一
作者：虞儔
朝代：宋

休詠詩人大小東，豐年雨意十分濃。
使君自是爲霖手，不遣昌黎苦訟風。
和廣文俞同年賀太守·其三
作者：虞儔
朝代：宋

人言歲稔催科易，我念民貧積欠多。
政拙不歸嗟已老，空餘一飯愧廉頗。
和廣文俞同年賀太守·其二
作者：虞儔
朝代：宋

三登從此數淳熙，一雨炎官遂霽威。
綠潤田疇今已遍，凉生殿閣故應微。
和廣文俞同年賀太守·其四
作者：虞儔
朝代：宋

絳帳才華溢彩牋，誰嘲晝寢腹便便。
側聞已上中和頌，試請重歌相府蓮。
和張伯子韻
作者：虞儔
朝代：宋

士流競彈冠，州牧紛勸駕。
器識在所先，文藝乃其亞。
朅來同抱關，因得奉餘暇。
軟語雜嘲謔，小酌見藴藉。
官禁不通風，門鍵那容罅。
豹斑縱未窺，鯨背幾思跨。
君來怪已三，我到嗟方乍。
前頭萬木春，當戶三星夜。
棄甲勿復來，背城寧一借。
新詩抵驪珠，歸橐何妨詫。
和張文潜有所嘆韻
作者：虞儔
朝代：宋

老驥困鹽車，四足若有絆。
鶑鳩搶榆枋，控地不能遠。
我本田家子，釋耒事游宦。
少壯耻干請，老大誰推挽。
撫字亦徒勞，催科寧趣辦。
於心儻無愧，此首何妨俛。
財由政事足，軻也豈好辯。
苟得而富貴，孰若甘貧賤。
和張簿南坡
作者：虞儔
朝代：宋

春風吹水生碧鱗，南坡花事日日新。
水流花出人間去，應有桃源迷路人。
四圍山色染黛綠，夾道柳絲摇麴塵。
碧桃和露真含笑，海棠過雨猶橫陳。
蜜脾未滿蜂子閙，麥穗欲齊媒雉馴。
滿堂金玉空爲爾，不博斑衣膝下春。
我今家居奉慈母，長年直欲齊大椿。
每當淑景恣遊覽，白藤肩輿敷錦茵。
華髮映花更蕭爽，朱顔得酒能精神。
授柑政類潘騎省，舉觴敢望周伯仁。
仙家日月雖不老，人生行樂須及辰。
張侯故是名家子，萬里碧雲看致身。
朅來吾縣鸞栖棘，少年得祿說及親。
洛濱侍從追前躅，喜君有此與我均。
花間不用錦步障，鶑蝶近前君勿嗔。
雙缾姑餉千日壽，待戒園夫休厭頻。
和探菊南坡
作者：虞儔
朝代：宋

春來自分菊成坡，秋晚何妨日一過。
喜色忽看眉上見，霜華應向掌中多。
一枝須索蟻浮甕，三徑從教雀可羅。
坡下有泉唯可飲，西風吹鬢未應皤。
和木犀
作者：虞儔
朝代：宋

巖桂無人也自芳，月宮仙子道家粧。
露漙僊掌三秋色，風動枝頭十里香。
先世栽培雖地僻，近年卜築發天藏。
後堂元有文犀貴，可但腰金照地光。
和木犀再開
作者：虞儔
朝代：宋

東堂留得最高枝，向道重開果有時。
仙掌露漙秋氣重，山頭月照晚粧宜。
層層黄色眉間見，拂拂清香鼻觀知。
更約菊花爲老伴，四難并處可無詩。
和松老弟同上伯兄塚
作者：虞儔
朝代：宋

鶺鴒原上思何窮，排遣新愁酒有功。
不見老松孤晚歲，忍看宿草又春風。
危亭徙倚前峯碧，歸路遲迴夕照紅。
誰謂死生真永訣，會應相對夢魂中。
和林卿盤隠詩·其一
作者：虞儔
朝代：宋

溪山千里勝，花木四時春。
家釀新來熟，園收舊不貧。
上都無闕事，空谷有佳人。
天下滔滔者，誰能此問津。
般礴五千卷，辛勤四十春。
向來憂國意，肯顧在家貧。
丘壑寧違性，功名恐悞人。
似聞歸賦後，喜氣日津津。
和林卿盤隠詩·其二
作者：虞儔
朝代：宋

倘佯三徑裏，陶冶一家春。
筆下文爲富，胸中道不貧。
窮通知有命，行止信非人。
第恐歸田計，翻成要路津。
和林子長分贈丹桂韻
作者：虞儔
朝代：宋

月桂天應惜，溪堂人與清。
五枝蒙折贈，雙目喜增明。
紅藥羞丹禁，彤霞避赤城。
賸聞燒燭賞，有底置公榮。
和林子長別後寄詩
作者：虞儔
朝代：宋

尺素西來字字真，詩成膠漆重雷陳。
連城喜子重增價，敝箒憐吾亦自珍。
窮達舊聞俱有命，功命底事要知津。
一樽別後開懷抱，只有湖山似可人。
和林子長惠黄芥·其一
作者：虞儔
朝代：宋

小摘情親自履畦，負霜含露末秋時。
綠葵白薤何須說，潘岳當時恐未知。
和林子長惠黄芥·其二
作者：虞儔
朝代：宋

自鋤稀甲細分畦，憶在西山獨往時。
便把須彌藏芥子，箇中境界有誰知。
和林子長送芡實詩韻·其一
作者：虞儔
朝代：宋

芡實嘗新又一年，溪堂風物想依然。
軟溫初剝渾如舊，只欠高談驚四筵。
和林子長送芡實詩韻·其三
作者：虞儔
朝代：宋

百琲明珠富有年，不須鮫客更潸然。
斛量自是君家事，買取雙鬟當舞筵。
和林子長送芡實詩韻·其二
作者：虞儔
朝代：宋

裹送頭顱慰隔年，書傳鴻雁正翩然。
詩成更想揮毫處，無數珠璣落滿筵。
和林子長送芡實詩韻·其五
作者：虞儔
朝代：宋

華池同嚥足延年，枵腹新來忽果然。
再遣金罌來入社，不妨朱袖鎮當筵。
和林子長送芡實詩韻·其六
作者：虞儔
朝代：宋

皓齒君家二八年，歌珠曾許聽纍然。
雙眉松子元同味，更唾餘花傍綺筵。
和林子長送芡實詩韻·其四
作者：虞儔
朝代：宋

目送歸鴻不記年，書來繫帛正茫然。
也知函首初無罪，應爲懷珠供四筵。
和林子長送藕詩韻·其一
作者：虞儔
朝代：宋

玉井蓮花十丈長，如船藕實得分嘗。
碧筩象鼻誰相稱，玉骨冰肌分外凉。
和林子長送藕詩韻·其二
作者：虞儔
朝代：宋

冷澹論交味正長，芡盤嘉藕欲同嘗。
扁舟訪我須聞早，莫待西風八月凉。
和林正父見寄
作者：虞儔
朝代：宋

一別十年難再逢，君今浙左我淮東。
功名老去終安在，出處年來恨不同。
已是死灰何足溺，祇應怪事更書空。
雞蟲得失無期了，莫爲元規扇障風。
和林正甫碾茶·其一
作者：虞儔
朝代：宋

森嚴風味變腴甘，未必能袪睡思酣。
姑爲先生寬水厄，却容歸夢到江南。
和林正甫碾茶·其二
作者：虞儔
朝代：宋

肝膽由來自一家，人間何許是真茶。
不妨更著薑鹽伴，可但丘中詠有麻。
和林正甫遐思湖上麗人絕句·其一
作者：虞儔
朝代：宋

風前柳逞腰肢活，雨後山橫眉黛長。
欲把西湖比西子，却成畫餠誑空腸。
和林正甫遐思湖上麗人絕句·其二
作者：虞儔
朝代：宋

漢苑梅花粧額半，章臺柳葉畫眉長。
恐因巫峽能來夢，莫學蘇州枉斷腸。
和林正甫韻·其一
作者：虞儔
朝代：宋

門外東風自在狂，雨晴深院日偏長。
鳴鳩喚婦聲聲切，頼是年來已沐腸。
和林正甫韻·其二
作者：虞儔
朝代：宋

間關得侶情尤重，冷淡論交味更長。
縱使出門還有礙，幾多世路險羊腸。
和楊仲才歸途秋郊即事
作者：虞儔
朝代：宋

馬上西風著面凉，翩翩烏帽更低昂。
晚晴是處鴉聲喜，秋熟連阡禾穗香。
穉子候門應自語，征夫指路未渠忙。
歇鞍野店誰爲伴，自買村醪一舉觴。
和汪倅
作者：虞儔
朝代：宋

城頭杖屨恣延緣，終日看山也自賢。
浮蟻釀來堪把醆，飛鴻送盡且揮絃。
捲殘簾幕千家雨，倚遍闌干四角天。
渭北江東何處是，謫仙詩興政飄然。
和沈祭酒韻
作者：虞儔
朝代：宋

詩思花前發，春光眼底來。
一區聊自適，三徑爲誰開。
聖主方求舊，清時况急才。
鳳池波自暖，鷗鷺勿多猜。
和湯倅七夕
作者：虞儔
朝代：宋

目斷銀河婉孌期，綵雲香霧轉馡馡。
天孫無頼能專巧，世俗由來亦妄祈。
穉子喚人占蟢網，老妻憐我泣牛衣。
客星若就君平卜，更問金穰與木饑。
和湯倅春雪
作者：虞儔
朝代：宋

雪瑞元來竟不空，豐年消息喜潛通。
故憐梅老扶衰白，未放桃夭嫁小紅。
夜動簷花猶带雨，晴看隴麥待摇風。
强顔追逐新年事，倍費天人剪水工。
和湯倅梅花韻
作者：虞儔
朝代：宋

玉奴端不負花期，乞得東皇一笑歸。
淡掃娥眉憐虢國，半勻粧面妬徐妃。
有情立馬留新恨，無頼啼禽送落暉。
金鉉政須和鼎實，莫嫌笛裏浪驚飛。
和湯倅留別
作者：虞儔
朝代：宋

官冷門前可設羅，高軒多謝肯相過。
別離漸近那堪說，觴詠從今莫厭多。
風月平分聊爾耳，雲霄咫尺奈君何。
漢庭行且迎枚乘，南浦從教恨綠波。
和漢老弟
作者：虞儔
朝代：宋

寸進鮎魚上竹竿，磨馿終日困團團。
諸公有意故推挽，議者獻言防誕謾。
胡不罷休嗟已晚，只堪付與一長嘆。
杜陵有語君知否，才士從來汲引難。
和漢老弟久雨
作者：虞儔
朝代：宋

簷聲點滴送愁頻，夢雨連江遽一旬。
杜老多情還動酌，坡公何事却傷神。
渭城官柳難留客，巫峽行雲不見人。
可是蓱號工灑道，東郊準備要迎春。
和漢老弟南坡三十韻
作者：虞儔
朝代：宋

北闕書休上，東山妓不携。
宦情元夢鹿，交道只黄鸝。
瓜戍懷桐汭，星回直攝提。
雙鳬方欲下，隻履又還西。
塵土慙書劍，江山識杖藜。
青冥甘蹭蹬，素手孰提撕。
笑幕空巢燕，憐藩幾觸羝。
茲坡何爽塏，造物復推擠。
蕭寺鐘聲遠，坊門酒旆低。
目行無遠近，脚力免攀躋。
更喜經前圃，何妨過小溪。
烟林輕曳練，雲岫近橫梯。
井邑千家麗，川原四望迷。
披榛通曲逕，鋤麥亂蔬畦。
梅杏增奇觀，牛羊失舊蹊。
道傍知苦李，霜後認紅梨。
植竹行抽笋，栽楊蚤秀稊。
霞蒸桃處處，露怨草凄凄。
紅白宜相間，高卑未得齊。
壺漿旁舍乞，飯裹小童齎。
著屐應同謝，登仙不羨倪。
芳菲催羯鼓，早晚映榱題。
葵綠新含露，芹香舊煮泥。
鴻賓天外去，鳩婦雨中啼。
密蔭真堪託，安枝可以栖。
應須回俗駕，未肯厭家雞。
蜂識花前酒，鴉隨隴上犁。
角看童子丱，齒見老人齯。
靖節蓮爲社，梁侯稊覓稗。
問渠何所見，公子豈知嵇。
和漢老弟喜雪
作者：虞儔
朝代：宋

爲瑞雖多却不宜，誰憐孤坐撥灰時。
興添竹葉蛆浮甕，瘦損梅花雀抱枝。
閉戶從教行跡斷，裹裘猶怯暮寒欺。
天工似欲還三白，冷淡家風合有詩。
和漢老弟夜雨詩·其一
作者：虞儔
朝代：宋

蠟紙燈籠雲母輕，近來勾我睡魂生。
醒來驟聽空階雨，疑是糟床壓酒聲。
和漢老弟夜雨詩·其三
作者：虞儔
朝代：宋

掩卷支頤萬慮輕，家風元是魯儒生。
短檠已入秋堂露，對榻猶便夜雨聲。
和漢老弟夜雨詩·其二
作者：虞儔
朝代：宋

眼看世事一毫輕，莫把浮名絆此身。
却笑彭城風雨夜，枉教松竹作離聲。
和漢老弟夜雨詩·其五
作者：虞儔
朝代：宋

紛紛萬事醉中輕，金石論交仗麴生。
鼓吹縱無蛙兩部，歡呼時和隔牆聲。
和漢老弟夜雨詩·其四
作者：虞儔
朝代：宋

雨催詩興筆頭輕，飯顆休嘲太瘦生。
華動淋漓清夜酌，竹分瀟灑暮簷聲。
和漢老弟牛尾貍韻
作者：虞儔
朝代：宋

堂饋流涎玉面貍，也知臭腐出神奇。
分無竹葉浮酥面，尚想梅花映雪肌。
渠幸臘前能漏網，人言春後亦非時。
吾儕口腹真餘事，莫倚雄豪浪賦詩。
和漢老弟留衢
作者：虞儔
朝代：宋

眼中犀角無餘子，膝下荆蘭總一般。
縱有家聲報消息，未如一見始心安。
和漢老弟病起
作者：虞儔
朝代：宋

床頭讀易編常絕，紙背題詩字半斜。
示病維摩元不病，不妨丈室散天花。
和漢老弟秋夜有感·其一
作者：虞儔
朝代：宋

一翻梧葉又驚秋，鬢上侵尋歲月流。
夜永只憐燈作伴，詩成却欠酒澆愁。
多情行雨空揚袂，何物非烟解擊甌。
室有天遊魂夢好，屏山不遣污油頭。
和漢老弟秋夜有感·其二
作者：虞儔
朝代：宋

西窗風露不禁秋，時數微螢幾點流。
識字故應甘寂寞，著書初不爲窮愁。
倦橫如意方三鼓，渴飲門冬自一甌。
喜報燈花知底事，玉蟲連夜綴釵頭。
和漢老弟立春
作者：虞儔
朝代：宋

吹葭六管候頻頻，眉壽先儲酒十旬。
鞭到土牛休袖手，斗迴天駟已馳神。
花梢綵勝翻新樣，鏡裏朱顔只故人。
生菜玉纖能細縷，大家醉賞滿盤春。
和漢老弟見寄二首·其一
作者：虞儔
朝代：宋

平安一鴈带書來，頓解愁腸日九回。
珍重梅花還庾嶺，別離楊柳自章臺。
宦情落落思三徑，世事悠悠付一杯。
桃李河陽無好手，南坡隨處賸栽培。
和漢老弟見寄二首·其二
作者：虞儔
朝代：宋

王式當年本不來，送塗未遠徑須回。
自憐白璧頻遭劍，何許黄金更築臺。
夜榻對眠空撫枕，寒爐孤坐懶持盃。
權門氣燄堪薰炙，况是無資與甕醅。
和漢老弟迎春
作者：虞儔
朝代：宋

青旂小隊喚渠頻，新曆先看早二旬。
羯鼓催花誇敏捷，舞腰迴雪鬭精神。
燕飛欲傍釵頭月，鴈過纔歸陌上人。
誰道土牛鞭不動，也能脚底散陽春。
和漢老弟雙蓮詩韻
作者：虞儔
朝代：宋

青桂留連最上枝，待君奮翼到天池。
秋蓮又喜呈嘉兆，春草何勞費夢思。
雅想分香風靜處，更憐並影月明時。
姮娥似辦雙荷製，故遣馮夷預報知。
和漢老弟雪下不聚
作者：虞儔
朝代：宋

剪水飛花散又收，天人袖手翠雲裘。
待滋宿麥須連隴，政慮流民醉覆舟。
村店浪誇沽酒旆，寒窗誰上釣詩鈎。
玄冥豈是癡兒子，且與天工了事休。
和漢老弟雪中對梅·其一
作者：虞儔
朝代：宋

雪樣清虛玉樣溫，桃花麤醜杏花村。
可能臘月頭開盡，却恐春風眼見昏。
和漢老弟雪中對梅·其三
作者：虞儔
朝代：宋

青女催裝試手溫，雲移步障到江村。
盈盈欲露含羞態，便面還教月斂昏。
和漢老弟雪中對梅·其二
作者：虞儔
朝代：宋

雀抱寒柯窗弄影，鸞窺清沼粉勻腮。
年來懷抱渾關鎖，爲爾眉頭得好開。
和漢老弟雪中對梅·其五
作者：虞儔
朝代：宋

巧爲詩翁一笑溫，白沙翠竹暮江村。
天憐孤秀教松伴，一愛清香洗棗昏。
和漢老弟雪中對梅·其六
作者：虞儔
朝代：宋

先春破白風回面，半夏傳黄雨著腮。
俯仰年華共流轉，不愁無酒且顔開。
和漢老弟雪中對梅·其四
作者：虞儔
朝代：宋

舞翻綠羽雙垂带，酒引紅鱗半暈腮。
却是月娥憎獨步，故教瑞葉一時開。
和漢老弟雪詩
作者：虞儔
朝代：宋

大皞行春未有聞，六花連夜舞繽紛。
落梅未曉驚三弄，宿麥先秋定十分。
飛上綵幡憐我老，映來書幌慰兒勤。
四時代謝從來事，造物何心更策勳。
和潘接伴韻
作者：虞儔
朝代：宋

久矣聞名忻識面，哦詩一字果何難。
筆端風月窺天巧，句裏冰霜飽歲寒。
自昔登壇須老將，祇今握節愧粗官。
相逢忽有新篇贈，病眼摩挲得細看。
和潘簿旅懷
作者：虞儔
朝代：宋

朔風動關塞，羈人先自知。
忘情須我輩，了事豈兒癡。
鴈信憑誰寄，蛩吟暗自悲。
遣排消底物，不飲復何爲。
和潘簿食筍詩
作者：虞儔
朝代：宋

平生愛竹幾成癖，到處成陰已足嘉。
瀟灑未輸彭澤柳，檀欒偏映杜林花。
園林日日饒春事，紅紫紛紛盡歲華。
清節抱萌初入眼，金盤當饋莫摇牙。
從渠燕頷誇千尺，還我鼇竿是一家。
須信直鈎終有用，渭川元不釣煙霞。
和王天任喜雪·其一
作者：虞儔
朝代：宋

姑射之山果何如，往者吾言聞接輿。
肌膚冰雪能綽約，是中知有神人居。
神凝自使年穀熟，况有疵癘煩驅除。
乘雲四海聊戲劇，磅礴萬物同慘舒。
至哉河漢已無極，俗士區區窮尾閭。
和王天任喜雪·其二
作者：虞儔
朝代：宋

我家四壁真相如，晨興欲出無車輿。
獨騎瘦馬南坡下，閬風十二仙人居。
書生一朝忽富貴，瑶林瓊樹環玉除。
梅花失喜爲三白，一枝放我眉頭舒。
春風醉眼紅綠亂，爾時獨醒如三閭。
和王天任韻
作者：虞儔
朝代：宋

槐影侵階晝未移，筠筒忽見破愁眉。
新篇誰出諸公右，此事終成一段奇。
我欲潑醅浮大白，君當枉駕授前綏。
相從日日南坡上，流落人間總是詩。
和王宰見戲二絕·其一
作者：虞儔
朝代：宋

南浦晴來漲綠波，他鄉春事已無多。
禪心總作空花觀，孤負尊前一曲歌。
和王宰見戲二絕·其二
作者：虞儔
朝代：宋

風來瑟瑟暮生波，雨後階前榆莢多。
隔葉黄鸝漫愁思，定應春晚不能歌。
和王誠之元夕即席之作
作者：虞儔
朝代：宋

葭琯飛灰趁早朝，便看梅柳占春嬌。
金花綵勝方連晝，璧月華燈又徹宵。
羅綺叢中森畫㦸，旌旗影裏間星軺。
滿城遊妓歸時節，猶認雲間紫玉簫。
和王誠之羣圃勝集
作者：虞儔
朝代：宋

何人浪說四難并，此地追隨眼更清。
飛蓋數移紅步幛，肩輿穩度翠圍屏。
春回觴詠頻頻舉，風度笙歌處處聽。
晝短夜長公莫恨，當家故事有蘭亭。
和紹興錢參政貢院落成
作者：虞儔
朝代：宋

能爲君王獵雋英，區區循吏笑西京。
忽看廣厦千間闢，蚤覺先春萬木榮。
有客囊中來露穎，何人壟上去傭耕。
知公造化無遺物，咫尺龍門雷電生。
和總管姜知閣
作者：虞儔
朝代：宋

下筆梅山漫不休，詩筒倏寄置書郵。
分符我亦慙銅虎，問俗人誰忍佩牛。
已洗圜扉亡久繫，更教彩棒息羣偷。
年來况是催科拙，聚斂平生笑冉求。
和耘老弟冬夜聞雨有懷
作者：虞儔
朝代：宋

蒲團睡思欲濛濛，珍重賢人酒一中。
夜靜喜聽懸霤雨，寒多更怯戰窗風。
簷花細落渾疑夢，詩句頻催政未工。
雪擁紅爐愁不寐，此時懷抱想君同。
和耘老弟南坡芙蓉
作者：虞儔
朝代：宋

簇簇坡頭錦繡叢，幾番消息問來鴻。
素商未遣先驚綠，青女何妨更染紅。
向日壅培曾覆簣，有時灌溉亦連筒。
年來羈宦成離索，却欠看花一醉同。
和耘老弟喜衢得第三男
作者：虞儔
朝代：宋

天教英物照階除，又勝徐卿第二雛。
會見五男并二女，宛如合璧與連珠。
和耘老弟喜雪
作者：虞儔
朝代：宋

天憐好景付君收，一笑春生紫綺裘。
賦就兔園爭授簡，酒酣鯨海快吞舟。
怪來柳絮穿簾額，舞上花裀襯襪鈎。
畫餠豐年賒一醉，臘前三白詎應休。
和耘老弟得銅龜韻
作者：虞儔
朝代：宋

神龜又復化頑銅，塊處潭心智莫窮。
豈悔刳腸遊夢裏，還羞曳尾向塗中。
波摇金色連山赤，星動瑶光徹夜紅。
網送吾家占瑞應，向來左顧與今同。
和耘老弟慶太安人恩封
作者：虞儔
朝代：宋

天上恩榮逮我親，日邊消息趁蕤賓。
光生花誥宜多壽，喜動萊衣別有春。
須信慶源能衮衮，故教樂事愈頻頻。
明年不但郊封止，八秩重看寵渥新。
和耘老弟木犀詩韻且督漢老弟同賦
作者：虞儔
朝代：宋

團餠秋光入好枝，一天風露最清時。
管窺豹霧巖前隠，杯泛鵝黄月下宜。
子落誰賡滄海詠，叢生應有小山知。
惠連更喜姮娥近，底事觀書却廢詩。
和耘老弟玉簪花韻
作者：虞儔
朝代：宋

香在幽蘭伯仲間，出塵標格自清閒。
黄冠野服真相稱，掠我招詞賦小山。
和耘老弟韻
作者：虞儔
朝代：宋

緩步詩成不用催，松門開徑破莓苔。
池塘夢草人何在，風雨連山子獨來。
望斷驚鴻憐片影，愁生雊雉應遊媒。
僕夫忽報天將暮，又是籃輿寂寞迴。
和耘老弟韻·其一
作者：虞儔
朝代：宋

雪意垂垂漫不收，預愁嚴凜壓貂裘。
十分果是滋農穀，一片何妨上酒舟。
天遠鴈飛難寄字，江寒魚懶不吞鈎。
欲酬妙唱無佳思，歲惡詩人且罷休。
和耘老弟韻·其二
作者：虞儔
朝代：宋

歲旱十分無一收，苦寒何許索重裘。
流民豈是無常産，觸處渾如不繫舟。
但願天心憐凍餒，莫教雪意大牽鈎。
祇今宿麥無人種，誰問王師休未休。
和聞杜鵑
作者：虞儔
朝代：宋

萬里歸飛怪底遲，豈緣鳥道嶮而奇。
尚懷舊國初來日，偏恨羣芳欲盡時。
回首暮山寧久住，論心殘月漫相知。
何人遠道長爲客，爲爾聲聲勞夢思。
和聞鶑
作者：虞儔
朝代：宋

度柳穿花故故遲，黄金新刷羽毛奇。
驚回午夢花梢日，啼破春愁柳絮時。
老去上林空好語，向來幽谷有誰知。
紛紛雲雨成翻覆，求友唯君慰我思。
和萬元亨舍人送芡實
作者：虞儔
朝代：宋

吳興魚稻鄉，來視刺史印。
適丁饑饉後，倉廩無餘藴。
當饋不下嚥，寧望饌中雋。
年來稻如雲，便覺摇其吻。
豐年百物熟，天意毋寧靳。
君侯有佳惠，芡實粲光潤。
東山願不違，南蕩居其近。
此物舊知名，採擷手自引。
剖蚌訝珠還，泣蛟疑淚迸。
軟溫新剝肉，飣餖初嘗醖。
遺我水之濱，此意君其問。
和萬舍人分惠鱟魚·其一
作者：虞儔
朝代：宋

昌黎集裏知名久，山海經中取喻何。
柱後惠文渠勿恃，只今散地亦投戈。
和萬舍人分惠鱟魚·其二
作者：虞儔
朝代：宋

怪形未免遭支解，香甲還應即鼎烹。
便與庚桑登俎豆，何如郭索自泥行。
和萬舍人折贈蠟梅韻·其一
作者：虞儔
朝代：宋

問訊江梅意未回，少林橫出不知裁。
爭先頼有園夫報，折贈空驚驛使來。
疎影暗香寧是伴，蠟言梔貌未須媒。
主人聞說歸朝近，且趁眉間喜色開。
和萬舍人折贈蠟梅韻·其三
作者：虞儔
朝代：宋

步遶名園日幾回，司花著意巧能裁。
影疎雅稱燈籠映，香細疑從酒面來。
破白江梅羞月妬，黏紅僊杏待春媒。
何如新樣龍山種，却在京都占早開。
和萬舍人折贈蠟梅韻·其二
作者：虞儔
朝代：宋

蠟綴枝頭春來回，緗羅休用剪刀裁。
直須浮蟻相携去，應有遊蜂錯認來。
暈紫檀心真似假，嬌黄粧額自能媒。
年來世味渾如此，嚼蕊吹香一笑開。
和遇太學三友
作者：虞儔
朝代：宋

師門泰華一高峯，天遣雲龍處處逢。
肯贈明珠須及早，蛾眉端不浪爲容。
和郁簿
作者：虞儔
朝代：宋

先生雅意在垂虹，底事鸞栖枳棘中。
幾欲上書排北闕，却應舉扇障西風。
官清高枕夢魂好，興動長吟詩句工。
瑣瑣升沉何足道，只憑心地與天通。
和郁簿
作者：虞儔
朝代：宋

長笑劉郎賦大鈞，强將神理質諸人。
泛觀萬物皆芻狗，天地誰知本不仁。
和郁簿出郭
作者：虞儔
朝代：宋

青衫莫厭縛微官，過眼榮枯幾萬端。
得意邯鄲歸一枕，從今須放酒腸寬。
和郁簿問訊梅花
作者：虞儔
朝代：宋

三徑蕭蕭一冷官，菊殘荷盡擾愁端。
思君一夜梅花瘦，旋覺新來带眼寬。
和郁簿述懷古風
作者：虞儔
朝代：宋

莫笑當年韓與侯，釣魚溫水垂纖鈎。
鳶肩自是騰上速，安用常何薦馬周。
先生直氣摩星斗，肯來州縣甘低頭。
蒞官姑欲行所學，一猿未足勝衆猴。
平生一介重取與，邈視不義如雲浮。
同舍償金初何有，從者竊屨還言否。
古井新來亦波浪，夷途强指如山丘。
毀言中人以疑似，心苟無瑕何足尤。
雖然鑠金忌衆口，此語不妄聞諸鄒。
誰知三月未得祿，長饑日典鷫鸘裘。
不作顔公乞米帖，吟詩肝腎愁鎸鎪。
詩成險語破鬼膽，我慚屬和真蠻謳。
願須暇日薦所有，君方有行寧少留。
何妨暫駕揚州鶴，猶勝他人萬斛舟。
和郡人湯倅中秋月
作者：虞儔
朝代：宋

怪底今宵眼界寬，銀潢不動蘸金盤。
未應天上追時好，無奈人間別樣看。
酒醆飄零驚鶴唳，笛聲哀怨起龍蟠。
經年不復南樓夢，且作三人取次歡。
和陳倅寄南坡牡丹詩·其一
作者：虞儔
朝代：宋

功名悔不知津早，自理菟裘吾欲老。
不論花木四時春，坐對溪山終日好。
和陳倅寄南坡牡丹詩·其三
作者：虞儔
朝代：宋

花間待公來亦久，公歸花亦隨烏有。
鳬鴻忽墮寄新詩，尚憶花前同舉酒。
和陳倅寄南坡牡丹詩·其二
作者：虞儔
朝代：宋

問人執戟明光宮，何似醉鄉時一中。
春來百物不入眼，頼有姚黄并魏紅。
和陳倅留題奉聖
作者：虞儔
朝代：宋

飛鴻渺天末，目送類中散。
謫仙負詩狂，直欲摘星漢。
白雲千丈峯，金碧美且煥。
忘言老瞿曇，祇作空花觀。
軒冕儻來耳，世事亦其漫。
鸞鳳在赤霄，寧肯就紲絆。
惟餘憂國心，撫事輒悲怨。
饑饉有流離，十室九不爨。
上動黄屋念，每日不遑旰。
公豈愛登覽，微意寓篇翰。
山僧遽傳似，字字如珠貫。
勸分豈無術，未必愧鞭算。
升斗倘均惠，溝壑庶少逭。
福星公恐是，疇復虞歲旱。
王事敢告勞，行役春過半。
鬢絲禪榻畔，綸巾時一岸。
溪山得勝賞，歌舞廢屢按。
請頌海沂康，民謠茲可翫。
和陳倅遊石門弔瞿硎先生
作者：虞儔
朝代：宋

我坐南坡上，高鴻忽飛去。
指點夕陽外，文脊蓋其處。
下有奇洞府，有道乃宜據。
鹿裘坐石室，先生豈真踞。
儻是我輩人，傲視非所慮。
桓溫汝何爲，乃欲效三顧。
姦心妄窺鼎，未見神合沮。
猿鶴亦汝羞，未易飲食舉。
伏滔不自重，且爲溫所遇。
贊詞縱云美，所耻非所慕。
邇來賢別駕，物外欲軒翥。
功名恐未免，溪山亦已飫。
五字識巖石，千載想風馭。
神交付冥漠，心契自平素。
蒼苔留履跡，飛花約歸路。
先生還一笑，晴雲爲披絮。
和陳德章春日送客·其一
作者：虞儔
朝代：宋

年華看鬢上，春事轉頭中。
羯鼓催花雨，虹橋送客風。
未須愁酒債，政復坐詩窮。
誰識揮絃意，寥寥寄遠鴻。
和陳德章春日送客·其三
作者：虞儔
朝代：宋

勝事壺觴裏，韶華杖履中。
歌情千里月，花信幾番風。
取友須三益，論文笑五窮。
含含歌麥秀，廡下老梁鴻。
和陳德章春日送客·其二
作者：虞儔
朝代：宋

花柳無多事，陰晴不必天。
急舂村外雨，並舍晚來煙。
白墮先春手，紅粧最妙年。
龐翁雖不出，門巷得相連。
和陳德章春日送客·其四
作者：虞儔
朝代：宋

歲月斜川路，風流杜曲天。
過牆紅杏雨，低戶綠楊烟。
鴻鵠今千里，鶑花又一年。
陽春慙屬和，五字得珠連。
和陶學長雪詩
作者：虞儔
朝代：宋

寒侵病骨笑支離，爐撥通紅小放圍。
風運六花侵几席，雲移萬杵碎瓊璣。
從渠窮巷回車轍，休羨朱門點舞衣。
造物想憐爲學苦，分光先許到書帷。
和鞏使君謝開府送牡丹絕句
作者：虞儔
朝代：宋

東君屬意鶴翎紅，喜入先生盼睞中。
蝴蝶亦知春事短，向人栩栩戀芳叢。
和鞏使君釋奠韻
作者：虞儔
朝代：宋

疇昔東家一畝宮，推尊昭代比天崇。
絃歌未輟文斯在，俎豆親陪獻有終。
采藻載歌思泮水，浴沂行詠舞雩風。
自慚謬玷詩書走，未羨諸儒舍蓋公。
和韻
作者：虞儔
朝代：宋

粗衣糲飯不難供，有底令人芥蔕胸。
但得千奴足吾事，不須萬里建侯封。
繰絲何許逢園客，學稼誰能問老農。
粗喜近來薪水給，免教雨外急村舂。
和韻·其一
作者：虞儔
朝代：宋

萬髮相看萬事休，却愁縱跡又萍浮。
不須屢費譏安石，有客還曾似此不。
和韻·其二
作者：虞儔
朝代：宋

四時甘味著邊頭，百斛船中酒拍浮。
但得有錢能辦此，何須左顧羨餘不。
和鮑倅同湯歐二倅春日郊行
作者：虞儔
朝代：宋

別駕聯鑣喜在坰，不妨修禊繼蘭亭。
雅知社結池蓮白，况復詩成水荇青。
問訊梅花才半樹，漸看柳絮又浮萍。
風光流轉須時賞，爛醉從今莫放醒。
和鮑倅暴雨大水之作
作者：虞儔
朝代：宋

坳堂方笑芥爲舟，驟雨俄驚匯衆流。
天漏不知何處補，地卑轉覺此生浮。
會須擊水扶摇上，政想乘風汗漫遊。
宦海陸沉聊爾耳，詩人休詠白蘋洲。
和鮑倅首夏聞鶑
作者：虞儔
朝代：宋

芳草池塘晚，垂楊院宇清。
夢回初恨蝶，春去懶聞鶑。
翠幄何須戀，金丸恐見驚。
一枝棲更穩，好去鳳凰城。
問訊木犀
作者：虞儔
朝代：宋

兩行叢桂手親栽，移自深巖遠壑來。
今夏蒙茸看葉長，來秋端的見花開。
早時切記頻澆灌，瘦地仍須苦壅培。
待得東堂枝可折，滿山桃李盡輿臺。
喜晴·其一
作者：虞儔
朝代：宋

黄堂通夕聽簷聲，去謁靈湫及未明。
畫鷁破寒收宿靄，老龍擎日獻新晴。
何須厭勝驅黄帽，况復精誠却衛兵。
盡道使君能撫字，歸途爭看古陽城。
喜晴·其三
作者：虞儔
朝代：宋

雨占甲子向來頻，誰道開晴必換旬。
雲過陽臺空有夢，雪消姑射漫凝神。
林間却喜鳩呼婦，簷外何妨鵲噪人。
可怕西郊泥一尺，徑須躍馬去尋春。
喜晴·其二
作者：虞儔
朝代：宋

洞中龍亦讋先聲，韜斂雲陰放日明。
久雨也知田父苦，十分端爲使君晴。
但令渤海捐刀劍，不用天河洗甲兵。
昨夜鈴齋詩欲就，鬼神聞已泣蒲城。
喜晴·其五
作者：虞儔
朝代：宋

雨餘天宇十分清，到處官蛙噤不鳴。
殘點喜聞簷溜斷，新凉更覺葛衣輕。
飛揚楚觀人無夢，畜縮胥濤怒已平。
滿眼秋風歸未得，却慚千里話蓴羹。
喜晴·其六
作者：虞儔
朝代：宋

西風有意作新晴，不遣中宵鶴鸛鳴。
紅袂行雲仙夢斷，青燈對酒客愁輕。
起看壠首禾無害，見說溪頭水已平。
蓴菜鱸魚秋正美，誰能分我一杯羹。
喜晴·其四
作者：虞儔
朝代：宋

連宵驟雨喜初晴，何處殘蟬不亂鳴。
晚熟豈妨秔秫好，秋聲先傍竹梧輕。
紛紛雲散心安在，隠隠雷收氣未平。
半蔌驚魂猶未定，老農那得不懲羹。
喜花開
作者：虞儔
朝代：宋

落木驚秋晚，黄花徹夜開。
便教雙蝶舞，寧是萬牛回。
有酒須頻舉，將詩莫浪催。
淵明千古意，爲汝轉徘徊。
喜雨
作者：虞儔
朝代：宋

梅雨知時節，農家喜若何。
積薪蠶下箔，鋤水稻分窠。
綠有笋成竹，黄無麥作蛾。
一春嘗苦旱，三日未云多。
喜雨
作者：虞儔
朝代：宋

雨脚初鳴屋，風頭忽轉廊。
餘凉生簟枕，好夢到池塘。
黄嬭真三窟，青奴得兩忘。
功名休恨晚，身世一藤床。
喜雨
作者：虞儔
朝代：宋

雲氣翻車蓋，天河注瓦溝。
滂沱三日雨，登濟一年秋。
旱火掃無迹，狂雷怒不收。
腐儒營一飽，卒歲恐優游。
喜雨
作者：虞儔
朝代：宋

雲釀南山雨，風勾北牖凉。
綠蒲澄水石，丹藕浄池塘。
冷客頻牽興，炎官罷鬭强。
無波真古井，此味淡中長。
喜雨
作者：虞儔
朝代：宋

鼎來雨喜動吟牋，頓遣醯雞舞甕天。
傅野要觀新事業，巫山莫學短因緣。
碧筩便好浮家釀，紅粉還羞著老年。
此意自佳君自會，將詩不必衆人傳。
喜雨呈太守
作者：虞儔
朝代：宋

精禱能令天意回，猖狂旱魃敢爲災。
龍眠熟處雷呼覺，蟻戰酣時雨趁來。
耕父荷鋤歌召杜，腐儒秉筆愧鄒枚。
太平知有三登象，從此官租不費催。
回程泗州道中
作者：虞儔
朝代：宋

淮北燕南昔混同，相望却恨馬牛風。
往來未省誰爲伴，言語從來自不通。
百歲遺民愁緒外，數聲羌笛夢魂中。
徑須爭渡長淮去，三月烟塵一洗空。
因次郊行韻眷然懷歸
作者：虞儔
朝代：宋

杖藜何日返林坰，夢想西山幾草亭。
叢菊暫爲三徑別，垂楊又見兩番青。
宦遊知己雲中月，市道交情水上萍。
多事不煩漁父問，餔糟久矣忘偏醒。
圖南學長有詠梅十五詩各指名其處所且書以見寄因賦二絕句謝之·其一
作者：虞儔
朝代：宋

詠梅誰復擅詩名，梅與詩人自有情。
說盡梅花隨處好，喜君詩句似梅清。
圖南學長有詠梅十五詩各指名其處所且書以見寄因賦二絕句謝之·其二
作者：虞儔
朝代：宋

梅格孤高不待誇，暗香浮動影橫斜。
箇中風味誰相稱，只有西湖處士家。
堂前東偏松棚清蔭可愛爲賦五言八句
作者：虞儔
朝代：宋

問訊蒼官舊，掀髯肯見臨。
笑談驅酷暑，朝夕托清陰。
便引夷風至，寧容盾日侵。
北窗高卧處，靖節是知音。
夏芙蓉·其一
作者：虞儔
朝代：宋

四月池邊見拒霜，園丁驚問此何祥。
花如雲錦翻新樣，葉似宮袍染御香。
病不能陪花酒伴，詩猶堪譟鼓旗傍。
諸君筆力迴元化，努力先春壓衆芳。
夏芙蓉·其二
作者：虞儔
朝代：宋

老子而今兩鬢霜，未應癡絕泥禨祥。
不能木末搴朝露，爭免籬邊嗅晚香。
便合折來書卷畔，詎宜簪向寶釵傍。
漫山千樹方芽甲，肯信人間有早芳。
夜來四鼓枕上聞雨聲喜而不寐
作者：虞儔
朝代：宋

雨聲天外倒銀潢，枕上才聞喜欲狂。
鼓吹不須教兩部，稻粱行慶有千倉。
青缸照影花無睡，紅袂行雲夢有香。
最好空階瀉簷溜，却疑並舍壓糟床。
夜坐書懷·其一
作者：虞儔
朝代：宋

看鏡功名不用頻，醉鄉境界幾由旬。
何妨走馬來爲問，縱未成龍亦有神。
生計一絲寧掛眼，閒居百事不如人。
驚鴻亦有高飛意，姑傍花前過却春。
夜坐書懷·其二
作者：虞儔
朝代：宋

夢覺誰呼小玉頻，分燈魔女笑波旬。
暮年禪悅渾知味，少日文章豈有神。
赤脚玉川容老婢，綠珠金谷漫佳人。
玄冥不是梅花主，開盡南枝付與春。
夜夢有人惠絲鞋一雙次日報除左史
作者：虞儔
朝代：宋

官職元來莫浪求，絲絇夢裏有誰投。
帝庭入侍應須此，果應恩除在仲秋。
夜舟過龜山
作者：虞儔
朝代：宋

長淮東下月西流，起視龜山勢若浮。
砢岸崎嶇須列炬，波濤洶湧更行舟。
今秋暴漲尤堪畏，去歲堅冰亦合憂。
有底往來能屑屑，癡兒了事幾時休。
夜讀邵堯夫詩戲效其體再賦蠟梅
作者：虞儔
朝代：宋

紛紛蜂子競生涯，每到花時輒放衙。
懸室盡將花作蠟，何人翻以蠟爲花。
姑從凡卉論先後，若比江梅有等差。
弄假像真真像假，小兒造物未須誇。
夢中作虀鱠
作者：虞儔
朝代：宋

香虀擣就有餘辛，細縷初飛白玉鱗。
莫遣佳人頻下筯，翠娥深處要人顰。
太學秋試封彌夜深獨坐懷考試諸友
作者：虞儔
朝代：宋

衡鑒高懸已自公，修嚴官禁不通風。
樊牆便有河山隔，夢寐猶疑笑語同。
離索暫應疎酒醆，往來爭敢遞詩筒。
燈花預報楊園約，端的釵頭綴玉蟲。
太守送酒·其一
作者：虞儔
朝代：宋

拜捧雙壺急破封，蓬廬驚怪閙兒童。
歡生和氣薰蒸外，春在先生醖釀中。
枯涸詩腸偏借潤，飄零酒醆不憂空。
更看小隊尋花柳，太守風流似醉翁。
太守送酒·其二
作者：虞儔
朝代：宋

黄堂還復念酸寒，餘瀝分來玉斚寬。
遽遣茅柴羞避席，快呼苜蓿彊登盤。
步兵勝處輕劉子，北海狂言迕阿瞞。
何似老虔春夜酌，簷花細雨洗愁端。
奚通直挽詩
作者：虞儔
朝代：宋

自昔高陽里，嘗推月旦評。
華簪先德齒，朱紱羨恩榮。
奴豈謀千樹，金方笑滿籯。
有孫看鼎貴，鍾慶驗佳城。
委長洲趙丞禱雨陽山龍祠有應
作者：虞儔
朝代：宋

不向龍祠小乞靈，連宵那得雨冥冥。
勢方聚處中心喜，聲漸微時側耳聽。
便覺田頭秧稻綠，更誇隴首麥苗青。
豐登自此無公事，只有棠陰蔽廣庭。
姚黄牡丹
作者：虞儔
朝代：宋

紅紫爭先有底忙，姚黄晚出最芬芳。
玉非蒸栗難同色，露是薔薇更染香。
翠幄密遮春去路，黄雲低映曉來粧。
十分喜氣眉間見，快瀉鵝兒醉洛陽。
姜總管相送至掃溪三十里夜雪中留別·其一
作者：虞儔
朝代：宋

相得詩人我與公，浙江從此隔西東。
年來已是難爲別，更在山中風雪中。
姜總管相送至掃溪三十里夜雪中留別·其三
作者：虞儔
朝代：宋

一麾又指浙西州，千騎東方且上頭。
已約好山供望眼，更煩飛雪送行舟。
姜總管相送至掃溪三十里夜雪中留別·其二
作者：虞儔
朝代：宋

杯酒淋漓意氣傾，離筵唱徹短歌行。
翻然解纜人歸後，獨自篷窗聽雨聲。
姜邦傑以四絕見寄因和之·其一
作者：虞儔
朝代：宋

當年寶婺我爲州，錦里先生得唱酬。
一自江頭分袂後，至今空想暮雲愁。
姜邦傑以四絕見寄因和之·其三
作者：虞儔
朝代：宋

梅山詩集到中都，囊括三江带五湖。
却許嚴詩編杜集，傍觀應作丈人烏。
姜邦傑以四絕見寄因和之·其二
作者：虞儔
朝代：宋

州縣豐登公事少，凝香燕寢只吟哦。
樂天長短三千首，爭似斯民擊壤歌。
姜邦傑以四絕見寄因和之·其四
作者：虞儔
朝代：宋

少日清文結主知，齋壇授鉞及耆頤。
人生得意今如許，須信窮人不是詩。
子長來詩乃有杜口毗那之語但天女天花未嘗見也詩以先之
作者：虞儔
朝代：宋

屬和何須蚌鷸持，笙歌鼎沸政相宜。
勸君莫惜松醪酒，容我來看柳葉眉。
春去自憐鶑命友，夜來空費雨催詩。
海棠還有風流伴，留得芳菲不恨遲。
學錄李詩翁以詩訪予于乳溪之上且求縣學積俸偶值窘匱恨不能滿其意漫以數語送之第饑來不堪煮耳
作者：虞儔
朝代：宋

二月江南花氣昏，錦囊詩話喜重溫。
百篇換去東湖骨，一醉招來北海魂。
投老黄塵真左計，半生青眼向誰論。
學宮乞俸能多少，驥子憐渠蚤候門。
安奉觀音
作者：虞儔
朝代：宋

優缽曇花果有花，不緣詩酒到君家。
聞思大士應嫌汝，枉費精神詠綺霞。
宋宰不赴王倅招有詩次韻·其一
作者：虞儔
朝代：宋

冷宦門羅雀，高軒間不過。
似聞諠棰楚，莫恨笑弦歌。
會意庭前柏，輸香水面荷。
道人觀物妙，宴坐養天和。
宋宰不赴王倅招有詩次韻·其二
作者：虞儔
朝代：宋

風號天籟怒，雷引雨聲長。
但喜書帷潤，那知酒斚凉。
夜光宜月露，霽色醒松篁。
通介從流俗，徐公自有常。
官况·其一
作者：虞儔
朝代：宋

流落經年別，平安只信通。
宦情元自薄，春色爲誰濃。
撫字愁眉上，青紅醉眼中。
著詩無好語，還往負筠筒。
官况·其二
作者：虞儔
朝代：宋

觸手逢人怒，低頭與俗同。
一慚那可忍，百巧固應窮。
酒有兼旬綠，花無百日紅。
悲歡真破甑，墮地併成空。
家書送白額因賦
作者：虞儔
朝代：宋

虎踞南山孰敢樵，盜渠名字却深逃。
誰能雪裏窮三窟，縛送尊前慰老饕。
試喚玉纖揎碧袖，笑看霜片落金刀。
族庖堪恨無風味，紅暈蒸花更藉糟。
家釀新熟分送小壺·其一
作者：虞儔
朝代：宋

酒熟黄花亦解顔，糟床聲落夢魂間。
一壺往助齊眉餉，莫遣新愁上遠山。
家釀新熟分送小壺·其三
作者：虞儔
朝代：宋

病起梅花未破顔，無言空伴小軒間。
也知不是緣詩瘦，却笑相逢飯顆山。
家釀新熟分送小壺·其二
作者：虞儔
朝代：宋

簿書朱墨祇愁顔，毋溷維摩丈室間。
俗子樵人須料理，爲言爽氣在西山。
宿巢縣地藏寺枕上偶成
作者：虞儔
朝代：宋

年來蹤跡漫奔波，其奈功名有命何。
畫虎向人無好手，飯牛憐我有悲歌。
丹心永夜燈前苦，白髮明朝鏡裏多。
却謝前村鷄唱好，呼兒起舞肯蹉跎。
宿祠山報恩寺枕上聞杜鵑有感
作者：虞儔
朝代：宋

此去家山僅兩程，不煩鳥語苦丁寧。
烟花三月忙中過，風雨連宵夢裏聽。
問鴈呼卿情大薄，聞鷄起舞意還醒。
年來縱跡渾無定，渠亦相憐水上萍。
宿臨安童縣尉庵童尉送酒
作者：虞儔
朝代：宋

深深松竹隠禪房，更渡溪橋暫解裝。
但喜還家無數日，不知行路過重陽。
白衣送酒勞相問，黄菊依人未肯芳。
珍重山僧能會意，殷勤掃榻爲燒香。
寄同年林子長郎中
作者：虞儔
朝代：宋

功名雖結少年場，看鏡空驚兩鬢蒼。
我已青冥甘蹭蹬，君今列宿倍輝光。
寸心祇自懷三徑，尺素何妨枉一行。
多謝南宮故人報，日邊消息想能詳。
寒食風雨呈林正甫
作者：虞儔
朝代：宋

不住風和雨，思歸日似年。
他鄉寒食淚，深院落花天。
午枕飛蝴蝶，春山叫杜鵑。
有誰憐趙壹，骯髒倚門邊。
寶閣尚書凌公挽詩·其一
作者：虞儔
朝代：宋

新學輕餘子，忠懷策萬言。
治安猶涕泣，師友故淵源。
日曳尚書履，風生刺史轓。
漢庭誰第一，殊未遜公孫。
寶閣尚書凌公挽詩·其二
作者：虞儔
朝代：宋

未識嵇中散，今無元魯山。
宦游真恨晚，逸駕竟難攀。
閲月推評旦，聞風尚起頑。
九原那可作，蒼弁亦推顔。
將至天目登高嶺
作者：虞儔
朝代：宋

天近初凝目，雲橫便躡梯。
前瞻千嶂列，回首一川低。
雨過黄梅盡，風來翠剡齊。
靈源窮不到，晴晝掛虹霓。
將至富陽
作者：虞儔
朝代：宋

宦路初無定，吾行有底忙。
江清魚不聚，天遠鴈南翔。
整棹須平進，回瀾亦太狂。
平生湖海意，何夢到凝香。
將至泗州聞杜鵑聲甚急
作者：虞儔
朝代：宋

長淮準擬濯塵埃，漢節何妨一往回。
杜宇不知歸路近，樹頭聲急更相催。
小軒四圍織短籬因成絕句
作者：虞儔
朝代：宋

自插笆籬當藥欄，旋移花木向中間。
東偏只要疎疎竹，開牖莫教遮却山。
崇上人携育王書歸行化因以山偈勉之
作者：虞儔
朝代：宋

問訊維摩遣化來，上方香積甑生埃。
何妨試向朱門去，會有青蓮一朵開。
廣東漕王僑卿寄薔薇露因用韻·其一
作者：虞儔
朝代：宋

薰鑪斗帳自溫溫，露挹薔薇嶺外村。
氣韻更如沉水潤，風流不带海嵐昏。
廣東漕王僑卿寄薔薇露因用韻·其二
作者：虞儔
朝代：宋

美人曉鏡玉粧臺，仙掌承來傅粉腮。
瑩徹琉璃瓶外影，聞香不待蠟封開。
廨舍堂前僅有木犀一株今亦開矣爲賦二絕句·其一
作者：虞儔
朝代：宋

淮山叢桂知名久，金粟離離玉露團。
老子婆娑寧辦此，秋來僅得一枝看。
廨舍堂前僅有木犀一株今亦開矣爲賦二絕句·其二
作者：虞儔
朝代：宋

維摩丈室無人到，散盡天花結習空。
猶有一枝秋色在，明窗浄几膽瓶中。
往天目祈雨
作者：虞儔
朝代：宋

伏謁三池上，難窮一壑幽。
萬山從此起，衆水盡分流。
暑雨雖愆夏，陰風鎮若秋。
天高還有目，地險好回頭。
御府金奩賜，仙壇鐵板投。
不須憂旱魃，直是起潛虯。
聖主思霖切，微臣盡日留。
精誠三禱罷，神聽一聞不。
霶霈斯爲澤，遲回恐作羞。
奉常司典禮，秋報敢忘優。
往年分教是邦當芡實初出時每承沈君得遠少卿旋採以相餉其味芳鮮與市中所買者大不相侔至今尚能記憶近因與林子長語及之後乃蒙其分惠亟以絕句謝之今又承少卿和章但舊目錄不講恐亦似未安也
作者：虞儔
朝代：宋

溪毛秋後亟登盤，山色朝來併可餐。
但得長爲南蕩客，何須索米向長安。
往瓜州護使客回程
作者：虞儔
朝代：宋

寒天短日少晶輝，薄暮邊城鼓角悲。
外使方將接踵至，淮民未有息肩期。
吁嗟道路頻牽挽，表裏河山幾合離。
聞道遺黎尚思漢，中原恢復定何時。
往瓜洲護使客回程
作者：虞儔
朝代：宋

北使朝京闕，東淮領計臺。
舟師雖夙戒，頓食更頻催。
州縣愁勞費，風霜困往來。
和盟終不贊，舊好政無猜。
往雞山視曹甥營母墳夜歸
作者：虞儔
朝代：宋

軋軋籃輿出暝途，鑄錢塢裏驗青烏。
忽然月在千松頂，影落瓊瑶滿地鋪。
得旨與郡歸自浙東余成卿王貫之葉德遠追送至于震澤舟中款語數日而後別
作者：虞儔
朝代：宋

懷抱連宵得好開，莫愁波浪與塵埃。
中年已是難離別，此地何妨數往來。
送我扁舟寧作遠，喚人歸鳥苦相催。
邈然後會知何處，更欲臨分把一杯。
得集賢回字
作者：虞儔
朝代：宋

奔走年來已厭頻，那堪萬里抗邊塵。
集賢說道虛傳耳，慚愧中朝第一人。
得黄仲本詩再和二首以寄之·其一
作者：虞儔
朝代：宋

相得詩人我與兄，平生無一不真情。
河梁莫恨看雲別，剡棹曾經載雪行。
近喜雙魚傳尺素，遠勝孤鴈带邊城。
江湖老去知何用，空把葵心向日傾。
得黄仲本詩再和二首以寄之·其二
作者：虞儔
朝代：宋

檣燕呢喃浪語人，岸花飛舞苦傷情。
賸窮詩眼三千界，漫鼓琴心一再行。
他日湖山還帝里，別時風雨滿江城。
思君直欲令人老，流水沄沄日夜傾。
微雪
作者：虞儔
朝代：宋

霏微小雨灑通宵，慘淡寒雲覆麗譙。
盈尺未成平地積，六花應在半空銷。
徽州績溪縣六月二十五日迎汪王於縣廳祈雨未之應也七月三日率同官再禱焉酌獻方畢陰雲四合甘霔大霈因以小詩紀實
作者：虞儔
朝代：宋

何須禱旱必桑林，試扣叢祠丐一臨。
再拜爐烟方裛裛，四周雲氣已駸駸。
田龜向去亡凶兆，垤鸛新來有好音。
多謝神靈憐老令，肯傾膏澤慰民心。
思歸
作者：虞儔
朝代：宋

風雨連朝作伴牢，只堪痛飲讀離騷。
誰知老境侵腰脚，早是多情惜鬢毛。
杖屨出門還有礙，簿書堆案敢辭勞。
年來俯仰終無補，尚欠歸田一著高。
慈氏院僧了通欲以常庵所書嵩明教尊僧篇付諸剞劂以永其傳以廣其流布居士歡喜因爲說偈言
作者：虞儔
朝代：宋

明教宗風留紙上，常庵心法見毫端。
若人於此能三省，成佛元來總一般。